Správa o implementácii a čerpaní štrukturálnych fondov a Kohézneho fondu v rámci operačných programov Národného strategického referenčného rámca k 31. 12. 2008

1. 	Koordinácia operačných programov NSRR
1.1	Koordinácia riadenia
1.1.1	Koordinačné porady členov vlády zodpovedných za čerpanie eurofondov
1.1.2	Koordinácia zo strany centrálneho koordinačného orgánu
1.1.3	Audit súladu
1.1.4	Riadiaci výbor pre ochranu finančných záujmov ES v SR
1.2	Koordinácia finančného riadenia
1.2.1	Metodické dokumenty a usmernenia
1.2.2	Stretnutia
1.2.3	Školenia uskutočnené CO
1.2.4	Zákon č. 528/2008 Z. z. o pomoci a podpore poskytovanej z fondov Európskeho 	spoločenstva
1.3	Koordinácia riadenia horizontálnych priorít NSRR
1.3.1	Horizontálna priorita Rovnosť príležitostí
1.3.2	Horizontálne priority Informačná spoločnosť a Trvalo udržateľný rozvoj
1.3.3	Horizontálna priorita Marginalizované rómske komunity
2. 	Stav implementácie operačných programov NSRR
2.1	Stav vyhlasovania výziev k 31. 12. 2008 a časový harmonogram výziev na rok 2009
2.1.1	Stav vyhlasovania výziev k 31. 12. 2008
2.1.2	Indikatívny harmonogram vyhlasovania výziev na rok 2009
2.2. 	Stav kontrahovania
2.3. 	Stav čerpania
2.4. 	Certifikácia výdavkov a systémov riadenia a kontroly
2.5. 	Nezrovnalosti a finančné opravy
2.6. 	Overovanie výdavkov podľa čl. 13 nariadenia EK (ES) č. 1828/2006
2.6.1	Overovanie realizácie projektu na mieste
2.6.2 	Overovanie postupov verejného obstarávania
2.7. 	Vládny audit
3. 	Stav v oblasti schém štátnej pomoci
4. 	Stav v oblasti hodnotenia
5. 	Stav v oblasti informačných systémov
5.1	Stav v oblasti ITMS II
5.1.1	ITMS II – centrálny koordinačný orgán
5.1.2	ITMS II – DataCentrum
5.2	Stav v oblasti informačných systémov certifikačného orgánu
6. 	Stav v oblasti informovania a publicity
6.1	Komunikačný plán OP TP pre NSRR
6.2 	Organizácia zasadnutí Národného monitorovacieho výboru, odborných konferencií, školení a seminárov
6.3	Informačný portál o ŠF a KF v programovom období 2007 – 2013 www.nsrr.sk
6.4	Vydávanie informačných publikácií
6.5	Iniciačná mediálna kampaň
7. 	Zoznam skratiek
8. 	Zoznam príloh

1. 	Koordinácia operačných programov NSRR

1.1	Koordinácia riadenia 

1.1.1	Koordinačné porady členov vlády zodpovedných za čerpanie eurofondov

	Na pravidelných koordinačných poradách členov vlády SR, zodpovedných za čerpanie eurofondov, pod vedením podpredsedu vlády SR pre vedomostnú spoločnosť, európske záležitosti, ľudské práva a menšiny Dušana Čaploviča podávali centrálny koordinačný orgán (ďalej len „CKO“), certifikačný orgán (ďalej len „CO“), orgán auditu (ďalej len „OA“) a riadiace orgány (ďalej len „RO“) informácie o stave implementácie štrukturálnych fondov (ďalej len „ŠF“) a Kohézneho fondu (ďalej len „KF“) v programovom období 2007 – 2013.
	Na poradách dochádzalo k operatívnemu poskytovaniu informácií medzi CKO, CO, OA a RO, resp. sprostredkovateľskými orgánmi pod riadiacimi orgánmi (ďalej len „SORO“). Porady sa dotýkali širokého okruhu riešenia problémov pri implementácii ŠF a KF v programovom období 2007 – 2013. 
	Medzi informácie, ktoré sa prerokovávajú pravidelne na každej koordinačnej porade podpredsedu vlády SR pre vedomostnú spoločnosť, európske záležitosti, ľudské práva a menšiny,  patria najmä:
•	kontrola plnenia úloh vyplývajúcich z prijatých uznesení vlády SR a záverov z koordinačných porád,
•	informácie o aktuálnom stave  čerpania  finančných  prostriedkov  zo  ŠF a KF,
•	informácie o aktuálnych otázkach v rámci jednotlivých operačných programov v programovom období 2007 – 2013,
•	informácie o zabezpečení riadenia horizontálnych priorít v programovom období 2007 – 2013.
	Okrem vyššie uvedených informácií boli v sledovanom období predložené nasledovné informácie:
•	informácie týkajúce sa implementácie programových dokumentov programového obdobia 2004 – 2006, 
•	informácie o záveroch zasadnutí monitorovacích výborov (ďalej len „MV“)  operačných programov Národného strategického referenčného rámca (ďalej len „NSRR“) alebo MV programov Rámca podpory Spoločenstva,
•	informácie o stave implementácie Finančného mechanizmu Európskeho hospodárskeho priestoru, Nórskeho finančného mechanizmu, Švajčiarskeho finančného mechanizmu a predvstupovej pomoci EÚ, 
•	informácie o aktuálnych otázkach v rámci Programu rozvoja vidieka SR                    2007 – 2013 a operačného programu Rybné hospodárstvo SR 2007 – 2013, 
•	informácia o vyhodnotení výhľadového plánu kontrahovania a čerpania finančných prostriedkov zo ŠF a štátneho rozpočtu,
•	informácie o riešení problematiky prevádzkových zmlúv vodárenských spoločností v súvislosti s čerpaním finančných prostriedkov z operačného programu Životné prostredie (ďalej len „OP ŽP“),
•	informácie o aktuálnom stave a čerpaní finančných prostriedkov v projektoch odvedenia a čistenia odpadových vôd a zásobovaní vodou v mestách Galanta a Šamorín.

Na poradách sa prijímali závery, ktorých plnenie bolo pravidelne odpočtované.

1.1.2	Koordinácia zo strany centrálneho koordinačného orgánu

	V nadväznosti na Systém riadenia ŠF a KF na programové obdobie 2007 – 2013, verzia 2.0 (vydaný dňa 21. 1. 2008) bolo CKO, ktorého úlohy plní Ministerstvo výstavby a regionálneho rozvoja SR (ďalej len „MVRR SR“), vypracovaných a vydaných 5 metodických pokynov: 
•	Metodický pokyn CKO č. 1 k vypracovaniu opisov systémov riadenia a kontroly programov spolufinancovaných zo ŠF a KF v programovom období 2007 – 2013, vydaný a účinný od 29. 1. 2008, 
•	Metodický pokyn CKO č. 2  k vypracovaniu finančnej analýzy projektu, analýzy nákladov a prínosov projektu a finančnej analýzy žiadateľa o nenávratný finančný príspevok (ďalej len „NFP“) v programovom období 2007 – 2013, vydaný a účinný od 14. 2. 2008, 
•	Metodický pokyn CKO č. 3 k tvorbe a používaniu projektových ukazovateľov a ich zaraďovaniu do ITMS 2007 – 2013, vydaný a účinný od 1. 12. 2008,
•	Metodický pokyn CKO č. 4 k používaniu číselníka oprávnených výdavkov v programovom období 2007 – 2013, vydaný a účinný od 2. 9. 2008,
•	Metodický pokyn CKO č. 5  k vypracovaniu plánu hodnotení operačných programov na programové obdobie 2007 – 2013, vydaný 18. 9. 2008 a účinný od 19. 9. 2008.
	CKO priebežne usmerňoval RO, pričom boli zabezpečené konzultácie k jednotlivým oblastiam Systému riadenia ŠF a KF na programové obdobie 2007 – 2013. 
	Pre riadiace orgány boli CKO pripravené stanoviská k opisom systémov riadenia a kontroly programov  2007 – 2013. CKO zároveň poskytol súčinnosť OA pri hodnotení súladu riadiacich a kontrolných systémov v zmysle článku 71 nariadenia Rady (ES) č. 1083/2006 a následne pripravil stanovisko k zisteniam OA, ktoré sa týkali Systému riadenia ŠF a KF pre programové obdobie 2007 – 2013 a subjektu CKO. CKO taktiež priebežne zabezpečoval posúdenie súladu riadiacej dokumentácie jednotlivých RO so Systémom riadenia ŠF a KF na programové obdobie 2007 – 2013 (pre potreby monitorovania) a v prípade potreby vyzval RO na odstránenie zistených nedostatkov.
	V oblasti monitorovania bolo zo strany CKO vypracovaných viacero materiálov, ktorých cieľom bolo informovať o stave implementácie operačných programov v rámci NSRR. Medzi najvýznamnejšie patria „Súhrnná správa o ukončení procesu schvaľovania operačných programov Slovenskej republiky na roky 2007 – 2013“ a „Analýza stavu príprav a čerpania prostriedkov vo všetkých operačných programoch NSRR vrátane plánu efektívneho čerpania prostriedkov programového obdobia 2007 až 2013 v roku 2009“, ktoré boli predložené na rokovanie vlády SR, ako aj „Výročná správa o implementácii NSRR za rok 2007“ a „Analýza administratívnych kapacít subjektov zapojených do implementácie operačných programov NSRR“, ktoré boli prerokované na zasadnutí NMV pre NSRR. Zároveň CKO zorganizoval dve zasadnutia NMV pre NSRR (v dňoch 20. 5. 2008 a 4. 12. 2008) a výročné stretnutie so zástupcami Európskej komisie (ďalej len „EK“), ktoré sa konalo dňa 3. 12. 2008.
	V nadväznosti na zistenia OA a pripomienky vznesené RO sa na MVRR SR uskutočnilo stretnutie so zástupcami Úradu pre verejné obstarávanie, na ktorom boli prerokované otázky týkajúce sa úpravy oblasti verejného obstarávania v rámci implementácie ŠF a KF v programovom období 2007 – 2013. MVRR SR spolupracovalo s Úradom vlády SR (ďalej len „ÚV SR“) a Ministerstvom financií SR (ďalej len „MF SR“) na príprave zákona č. 528/2008 Z. z. o pomoci a podpore poskytovanej z fondov ES, zástupcovia CKO sa zúčastňovali zasadnutí pracovnej skupiny k návrhu tohto zákona na ÚV SR.  
	Dňa 1. 2. 2008 sa konala koordinačná porada CKO, na ktorej bola poskytnutá informácia k aktualizácii Systému riadenia ŠF a KF na programové obdobie 2007 – 2013, verzii 2.0 a informácia k indikátorom na programové obdobie 2007 – 2013. Zároveň bola prerokovaná problematika projektov generujúcich príjmy, finančných analýz projektov a analýz nákladov a prínosov projektov v programovom období 2007 – 2013. Na koordinačnej  porade CKO konanej dňa  10. 4. 2008 bola prerokovaná najmä problematika záložného práva a problematika zmluvy o poskytnutí NFP. Dňa 4. 7. 2008 sa na MVRR SR uskutočnila koordinačná porada CKO, na ktorej boli prerokované otázky týkajúce sa číselníka ukazovateľov, číselníka oprávnených výdavkov a aktuálneho stavu v oblasti ITMS II. Na koordinačnej porade konanej dňa 12. 11. 2008 boli prediskutované najmä otázky týkajúce sa pripravovanej aktualizácie Systému riadenia ŠF a KF na programové obdobie 2007 – 2013, problematika Eurokonverzie v rámci ITMS II a dosahy zákona č. 528/2008 Z. z. o pomoci a podpore poskytovanej z fondov ES na proces implementácie ŠF a KF v programovom období               2007 – 2013.
	V 4. štvrťroku  2008 sa začali prípravné práce na aktualizácii Systému riadenia ŠF a KF na programové obdobie 2007 – 2013, a to v nadväznosti na závery hodnotenia súladu riadiacich a kontrolných systémov podľa čl. 71 nariadenia Rady (ES) č. 1083/2006, ako aj z dôvodu zosúladenia Systému riadenia so zákonom č. 528/2008 Z. z. o pomoci a podpore poskytovanej z fondov ES a s aktuálnym a plánovaným nastavením ITMS.
	MVRR SR sa podieľa na aktivitách súvisiacich so zjednodušením postupov pre urýchlenie realizácie programov financovaných zo ŠF a KF v nadväznosti na plán hospodárskej obnovy Európy, zúčastňuje sa na príprave legislatívnych návrhov EK na úpravu nariadenia Rady (ES) č. 1083/2006, nariadenia Rady (ES) č. 1081/2006 a nariadenia Rady (ES) č. 1080/2006.

1.1.3	Audit súladu 

MF SR ako orgán zodpovedný za výkon auditu súladu podľa čl. 71 nariadenia Rady (ES) č. 1083/2006 a za vypracovanie správy o výsledkoch hodnotenia riadiacich a kontrolných systémov zavedených pre operačné programy implementované v rámci programového obdobia 2007 – 2013 a za podanie stanoviska o ich súlade s článkami 58 až 62 nariadenia (ES) č. 1083/2006, vykonalo skúmanie v súlade s čl. 25 nariadenia Komisie (ES) č. 1828/2006. 
OA (sekcia auditu a kontroly MF SR) v roku 2008 koordinoval, metodicky usmerňoval a pravidelne monitoroval proces hodnotenia súladu podľa čl. 71 nariadenia Rady (ES) č. 1083/2006. S týmto cieľom bol dňa 12. 8. 2008 zriadený Riadiaci výbor pre audit súladu v zmysle Zmluvy o poskytnutí služieb na vykonanie auditu súladu riadiacich a kontrolných systémov operačných programov, uzavretej podľa § 269 ods. 2 Obchodného zákonníka medzi MF SR a spoločnosťou KPMG Slovensko, spol. s r. o. v platnom znení. Riadiaci výbor pozostával z menovaných zástupcov MF SR a externej spoločnosti KPMG Slovensko, spol. s r. o. V zmysle rokovacieho poriadku riadiaci výbor v pravidelných intervaloch zabezpečoval riešenie aktuálnych otázok v súvislosti s výkonom a metodickým riadením auditu súladu. Záverečným rokovaním dňa 18. 12. 2008 boli ukončené aktivity Riadiaceho výboru pre audit súladu, oboznámením jeho členov o zaslaní správ z auditu súladu na EK.

1.1.4	Riadiaci výbor pre ochranu finančných záujmov ES v SR

	Na základe uznesenia vlády SR č. 547/2007 bol zriadený Riadiaci výbor pre ochranu finančných záujmov ES, v ktorého rámci bola zriadená pracovná skupina pre spoluprácu v oblasti koordinácie kontrolnej činnosti. Uvedená pracovná skupina sa riadi ustanoveniami „Zásad koordinácie kontrol a auditov sieťových partnerov“, ktoré Riadiaci výbor pre ochranu finančných záujmov ES schválil 24. 9. 2008.
	Koordinácia kontrolnej činnosti sieťových partnerov je zabezpečená najmä prostredníctvom koordinácie sieťových partnerov pri tvorbe plánov kontrol a plánov auditov v oblasti kontroly a auditu medzinárodných finančných zdrojov v rámci ich kompetencií. Cieľom koordinácie sieťových partnerov v procese tvorby plánov kontrol a plánov auditov je dosiahnuť, aby nedochádzalo k duplicite, alebo prekrývaniu výkonu kontrol a auditov viacerých sieťových partnerov na jednom subjekte v rovnakom čase. V nadväznosti na výmenu informácií o kontrolných zisteniach a odporúčaniach audítora a skúsenostiach z vykonaných kontrol a auditov je cieľom aj zabezpečiť efektívne plnenie povinností SR v oblasti kontroly a auditu v zmysle príslušných ustanovení nariadení ES, medzinárodných zmlúv, ktorými je SR viazaná a dokumentov vyplývajúcich z týchto zmlúv. 
	V roku 2008 sa uskutočnili stretnutia pracovnej skupiny pre spoluprácu v oblasti koordinácie kontrolnej činnosti v nasledujúcich termínoch: 5. 6. 2008, 27. 9. 2008, 15. 11. 2008,  13. 12. 2008.

1.2	Koordinácia finančného riadenia 

1.2.1	Metodické dokumenty a usmernenia

	Za sledované obdobie boli CO, úlohy ktorého v podmienkach SR plní MF SR (sekcia európskych a medzinárodných záležitostí), na programové obdobie 2007 – 2013 vydané nasledovné metodické dokumenty:
Systém finančného riadenia ŠF a KF na programové obdobie 2007 – 2013: 
•	verzia 2.1 s platnosťou od   1. 4. 2008,
•	verzia 3.0 s platnosťou od 15. 9. 2008,
•	verzia 3.1 s platnosťou od 31. 10. 2008.
Metodické usmernenia CO vydané pre programové obdobie 2007 – 2013 v sledovanom období sú uvedené v prílohe č. 1.

1.2.2	Stretnutia 

	V sledovanom období boli CO uskutočnené viaceré stretnutia s RO a platobnými jednotkami (ďalej len „PJ“) zamerané na problematiku finančného riadenia ŠF a KF v programovom období 2007 – 2013. Prehľad stretnutí je uvedený v tabuľkách č. 1 a 2.

Tab. č. 1: Prehľad stretnutí certifikačného orgánu s riadiacimi orgánmi
Riadiaci orgán	Dátum stretnutia	Program stretnutia	
MPSVR SR	29.4.2008	Vykazovanie nepriamych nákladov projektu na základe paušálnej sadzby, otázky súvisiace s finančným riadením OP ZaSI. 	
MH SR	30.4.2008	Otázky súvisiace s finančným riadením programového obdobia 2007 – 2013.	
MŠ SR	23.5.2008	Vykazovanie nepriamych nákladov projektu na základe paušálnej sadzby, súvisiace otázky s finančným riadením.	
MVRR SR	19.11.2008	Otázky súvisiace s finančným riadením programového obdobia 2007 – 2013.	
MF SR, MŽP SR, MVRR SR	26.11.2008	Otázky súvisiace s finančným riadením programového obdobia 2007 – 2013.	
MF SR, MDPT SR, MVRR SR	27.11.2008	Otázky súvisiace s finančným riadením programového obdobia 2007 – 2013.	
Zdroj: MF SR

Tab. č. 2: Prehľad stretnutí certifikačného orgánu s platobnými jednotkami
Dátum stretnutia	Program stretnutia	
15.1.2008	Informácia o vydaných a pripravovaných metodických dokumentoch certifikačného orgánu, poskytnutie informácií od PJ o plánovaných opatreniach v súvislosti s čerpaním prostriedkov z programového obdobia 2007 - 2013 v roku 2008 rozpočtovaných v kapitole Všeobecná pokladničná správa (VPS) a zabezpečením ich presunu do príslušnej kapitoly, pod ktorú PJ spadá, rôzne otázky súvisiace s finančným riadením.	
2.7.2008	Metodické usmernenia a manuály certifikačného orgánu (vydané a pripravované), programové rozpočtovanie PJ  a aktualizácia východísk štátneho rozpočtu, schvaľovanie súhrnných žiadostí o platbu PJ, zmeny v oblasti využívania systému ISUF, rôzne otázky súvisiace s finančným riadením.	
Zdroj: MF SR

1.2.3	Školenia uskutočnené CO

	V sledovanom období bolo pre zamestnancov CO uskutočnených 9 interných školení so zameraním  na finančné riadenie, systémy financovania v programovom období               2007 – 2013 a rozdiely medzi programovými obdobiami 2004 – 2006 a 2007 – 2013. Školení sa zúčastnilo 281 zamestnancov MF SR.
	Pre zamestnancov RO, SORO, prijímateľov a širokú verejnosť bolo CO zrealizovaných 33 školení a prezentácií zameraných na problematiku finančného riadenia, systémy financovania v programovom období 2007 – 2013, legislatívu ES a SR a rozdiely medzi programovými obdobiami 2004 – 2006 a 2007 – 2013. Školení sa zúčastnilo 937 osôb.

1.2.4	Zákon č. 528/2008 Z. z. o pomoci a podpore poskytovanej z fondov Európskeho spoločenstva
	
	CO sa v sledovanom období okrem iných činností podieľal aj na tvorbe zákona č. 528/2008 Z. z. o pomoci a podpore poskytovanej z fondov ES (ďalej len „zákon“). Prvá verzia návrhu zákona predložená NR SR v septembri 2007 bola na januárovej (2008) schôdzi NR SR stiahnutá z druhého čítania. Následne bol zákon nahradený materiálom Zásady vlády o pomoci a podpore poskytovanej z fondov ES, ktorý bol zo strany ÚV SR predložený na medzirezortné pripomienkové konanie. Vzhľadom na to, že zásady vlády by nemali právnu záväznosť zákona, od schválenia tohto materiálu sa upustilo a opätovne sa pristúpilo k dopracovaniu stiahnutého zákona. 
	Na príprave novej verzie návrhu zákona spolupracoval CO predovšetkým s ďalšími vecne príslušnými útvarmi MF SR, ÚV SR, MVRR SR a Ministerstvom pôdohospodárstva SR ako aj s ostatnými rezortmi zapojenými do implementácie fondov ES. Prepracovaný návrh prešiel medzirezortným pripomienkovým konaním a dňa 20. 8. 2008 bol schválený vládou SR. Následne bol návrh zákona predložený do NR SR, ktorá ho schválila dňa 4. 11. 2008. Zákon č. 528/2008 Z. z. o pomoci a podpore poskytovanej z fondov ES nadobudol účinnosť k 1. 1. 2009. 
	Zákon upravuje predovšetkým postavenie a pôsobnosť subjektov zapojených do implementácie fondov ES, práva a povinnosti prijímateľov, postupy a procesy výberu projektov a schvaľovania žiadosti o NFP, pravidlá finančného riadenia, vyrovnania finančných vzťahov a ochrany finančných záujmov ES. CO je zodpovedný za ustanovenia zákona spadajúce do oblasti finančného riadenia a s ním spojených otázok, avšak zároveň sa aktívne podieľal aj na príprave ostatných ustanovení zákona. 

1.3	Koordinácia riadenia horizontálnych priorít NSRR 

1.3.1	Horizontálna priorita Rovnosť príležitostí

	V rámci horizontálnej priority Rovnosť príležitostí (ďalej len „HP RP“) sa celkovo uskutočnilo 5 zasadnutí pracovnej skupiny HP RP, pričom na jej štvrtom zasadnutí dňa 27. 3. 2008 schválili členovia pracovnej skupiny Systém koordinácie implementácie HP RP, verziu 3.0. Dňa 15. 10. 2008 sa uskutočnilo piate zasadnutie pracovnej skupiny HP RP, na ktorom členovia schválili upravený štatút, odsúhlasili prvú verziu Plánu hodnotení HP RP a zobrali na vedomie informáciu o úprave prílohy č. 4 Systému koordinácie implementácie HP RP, ktorá sa týkala merateľných ukazovateľov HP RP. 
	V mesiacoch júl až október 2008 sa uskutočnil na Ministerstve práce, sociálnych vecí a rodiny SR audit súladu nastavenia horizontálnej priority Rovnosť príležitostí v zmysle legislatívy ES a NSRR. V záverečnej správe audítorská skupina vyjadrila priaznivé stanovisko s výhradami, ktoré boli odstránené do konca októbra 2008. MF SR následne zaslalo EK priaznivé stanovisko bez výhrad, týkajúcich sa implementácie HP RP. V nadväznosti na to bol aktualizovaný interný manuál procedúr a jeho tretia verzia vstúpila do platnosti 20. 10. 2008. Koordinátor HP RP taktiež vypracoval prvú verziu Plánu strategických hodnotení HP RP, ktorá po odsúhlasení pracovnou skupinou HP RP bola dňa 4. 12. 2008 zaslaná CKO.
	Koordinátor HP RP zároveň vypracoval kontrolné listy k výzvam vyhláseným v roku 2008. Taktiež prebehlo overovanie súladu merateľných ukazovateľov HP RP schválených v Systéme koordinácie implementácie HP RP a metodickom pokyne CKO č. 3. 
	V oblasti publicity a informovanosti aktualizoval koordinátor HP RP web stránku www.gender.gov.sk, kde bola doplnená sekcia „Horizontálna priorita rovnosť príležitostí“, v ktorej sa nachádzajú všetky relevantné informácie, ktoré sa budú priebežne dopĺňať. Zároveň bola zaslaná informácia o HP RP jednotlivým RO, ktorú umiestnili na svoje stránky aj s odkazom na stránku www.gender.gov.sk. Taktiež bol zo strany koordinátora HP RP pripravený článok o problematike rovnosti príležitostí, ktorý bol uverejnený v časopise Eurokompas, v č. 4/2008. 
	V rámci prípravy príručky pre uplatňovanie rovnosti príležitostí prebehol prieskum trhu  s cieľom vybrať dodávateľov príručiek pre uplatňovanie rovnosti príležitostí pre zamestnancov zapojených do implementácie ŠF a KF a žiadateľov o NFP a boli pripravené podklady pre ich spracovanie. Zároveň bol vytvorený podklad pre prieskum trhu, ktorý bude zameraný na realizáciu školení v oblasti rovnosti príležitostí pre zamestnancov RO, SORO a vyšších územných celkov.
	Z hľadiska využívania technickej pomoci určenej na podporu aktivít koordinátora HP RP bol k 31. 12. 2008 RO operačného programu Technická pomoc (ďalej len „OP TP“)  schválený 1 projekt v hodnote 107 622,98 EUR (3 242 250,00 Sk). Prehľad využívania technickej pomoci kordinátorom HP RP vrátane žiadosti o platbu je uvedený v tabuľke č. 3.

Tab. č. 3: Prehľad využívania technickej pomoci zo strany koordinátora HP RP  
Názov projektu	Schválená suma na projekt	Typ ŽoP 	Suma ŽoP	Stav ŽoP	
	EUR	Sk		EUR	Sk		
Zabezpečenie hodnotenia a implementácie horizontálnej priority rovnosť príležitostí v ŠF a KF v programovom období 2007-2013	107 622,98	3 242 250,00	zálohová	15 510,39	467 266,00	uhradená	
						9.12.2008	
Zdroj: ITMS

1.3.2	Horizontálne priority Informačná spoločnosť a Trvalo udržateľný rozvoj

	V rámci horizontálnej priority Informačná spoločnosť (ďalej len „HP IS“) a horizontálnej priority Trvalo udržateľný rozvoj (ďalej len „HP TUR“) sa celkovo uskutočnilo 5 zasadnutí pracovnej skupiny HP IS a HP TUR. 
	V zmysle záverov a odporúčaní auditu č. A253, ktorý sa uskutočnil na ÚV SR, aktualizoval koordinátor HP IS a HP TUR Systém koordinácie implementácie HP IS na roky 2007 – 2013, verzia 3.0, Systém koordinácie implementácie HP TUR na roky 2007 – 2013, verzia 3.0 a Interný manuál procedúr koordinátora HP IS a HP TUR na roky 2007 – 2013, verzia 4.0 (schválené vedúcim ÚV SR 16. 10. 2008). 
	Zároveň boli vypracované Plány informovania a publicity koordinátora HP IS a HP TUR na roky 2007 – 2013, verzia 1.0 (dátum účinnosti 1. 11. 2008) a Plány hodnotení HP IS a HP TUR na roky 2007 – 2013, verzia 1.0 (pripomienkované pracovnou skupinou pre HP IS a HP TUR v termíne do 23. 12. 2008).
		Overenie splnenia prijatých odporúčaní HP IS a HP TUR z auditu č. A253 bolo vykonané orgánom auditu v termíne od 10. 11. 2008 do 25. 11. 2008. Následne OA zmenil pôvodné stanovisko k nastaveniu riadiacich a kontrolných systémov HP IS a HP TUR z priaznivého stanoviska s výhradou na priaznivé.
	Taktiež prebehli bilaterálne rokovanie koordinátora HP IS a HP TUR s RO operačného programu Zamestnanosť a sociálna inklúzia (ďalej len „OP ZaSI“), operačného programu Konkurencieschopnosť a hospodársky rast (ďalej len „OP KaHR“) a operačného programu Bratislavský kraj (ďalej len „OP BK“) k zmene indikátorov a následne boli tieto zmeny zapracované v aktualizovaných verziách systémov koordinácie implementácie HP IS a HP TUR. 
		V oblasti publicity a informovanosti boli zverejnené aktualizované verzie systémov koordinácie a implementácie HP IS a HP TUR na webovej stránke sekcie európskej politiky a vedomostnej spoločnosti ÚV SR http://sepavs.vlada.gov.sk/. 
	Z hľadiska využívania technickej pomoci určenej na podporu aktivít koordinátora HP IS a HP TUR boli k 31. 12. 2008 RO OP TP schválené celkovo 2 projekty v celkovom objeme 710 456,08 EUR (21 403 200,00 Sk). Prehľad využívania technickej pomoci koordinátorom HP IS a HP TUR vrátane žiadostí o platbu je uvedený v tabuľke č. 4.

Tab. č. 4: Prehľad využívania technickej pomoci zo strany koordinátora HP TUR a HP IS
Názov projektu	Schválená suma na projekt	Typ ŽoP 	Suma ŽoP	Stav ŽoP	
	EUR	Sk		EUR	Sk		
Financovanie mzdových prostriedkov oprávnených zamestnancov ÚV SR zapojených do koordinácie a implementácie HP IS	424 497,11	12 788 400,00	priebežná	91 603,81	2 759 656,20	uhradená	
						23.10.2008	
			priebežná	26 064,15	785 208,58	uhradená	
						13.11.2008	
Financovanie mzdových prostriedkov oprávnených zamestnancov ÚV SR zapojených do koordinácie a implementácie HP TUR	285 958,97	8 614 800,00	priebežná	61 069,20	1 839 770,80	uhradená	
						8.10.2008	
			priebežná	17 376,10	523 472,40	uhradená	
						13.11.2008	
Spolu	710 456,08	21 403 200,00	-	196 113,26	5 908 107,98	-	
Zdroj: ITMS

1.3.3	Horizontálna priorita Marginalizované rómske komunity
	
	V rámci horizontálnej priority Marginalizované rómske komunity (ďalej len „HP MRK“) sa celkovo uskutočnilo 6 zasadnutí pracovnej skupiny HP MRK, pričom na jej štvrtom zasadnutí dňa 18. 4. 2008 schválili členovia pracovnej skupiny Systém koordinácie implementácie HP MRK na roky 2007 – 2013. 
	V dňoch 27. 10. 2008 a 21. 11. 2008 sa uskutočnili zasadnutia pracovnej skupiny pre HP MRK, na ktorých sa prerokovali a schválili dokumenty súvisiace s implementáciou Lokálnych strategií komplexného prístupu (ďalej len „LSKxP“):
•	Komunikačný plán komplexného prístupu,
•	Výberové kritériá LSKxP,
•	Hodnotiaci hárok,
•	Kontrolný zoznam pre kontrolu formálnej správnosti žiadosti o poskytnutie podpory LSKxP.
	V mesiacoch november a december 2008 boli s RO operačných programov podpísané finálne verzie zmlúv o vzájomnej spolupráci a koordinácii pri napĺňaní HP MRK. Na základe týchto zmlúv boli dohodnuté práva a povinnosti zmluvných strán, ako aj indikatívne alokácie zdrojov určených na implementáciu komplexných projektov. V nadväznosti na vyššie uvedené bola dňa 4. 12. 2008 zverejnená výzva na predkladanie žiadostí o poskytnutie podpory LSKxP. 
	V mesiaci december bola zo strany koordinátora HP MRK vypracovaná prvá verzia plánu strategických hodnotení, zároveň bola uskutočnená kontrola súladu projektových ukazovateľov HP MRK schválených v Systéme koordinácie implementácie HP MRK a v metodickom pokyne CKO č. 3. Následne bol zaslaný list na jednotlivé RO s upozornením na nedostatky.
	V oblasti publicity a informovanosti bol v novembri 2008 pracovnou skupinou schválený Komunikačný plán komplexného prístupu v rámci HP MRK. Taktiež prebehla aktualizácia webovej stránky Úradu splnomocnenca vlády SR pre rómske komunity v súvislosti so zverejnením výzvy na predkladanie žiadostí o poskytnutie podpory LSKxP. Koordinátor HP MRK zároveň pripravil podklady pre oslovenie oprávnených žiadateľov o poskytnutie podpory LSKxP.
	V oblasti ITMS prebehli dňa 18. 12. 2008 rokovania koordinátora HP MRK s CKO a DataCentrom. Rokovania s CKO sa týkali technických a administratívnych podmienok prístupu koordinátora HP MRK do ITMS, na ktorých základe bol dňa 22. 12. 2008 zriadený prístup pre odbor koordinácie HP MRK. V súčasnosti prebieha vybavovanie ďalších administratívnych náležitostí k prístupu oprávnených manažérov do ITMS. Zároveň sa rokovania týkali zadávania a evidencie LSKxP do ITMS.
	Z hľadiska využívania technickej pomoci určenej na podporu aktivít koordinátora HP MRK boli k 31. 12. 2008 RO OP TP schválené celkovo 2 projekty v celkovom objeme 1 574 254,66 EUR (47 425 996,00 Sk). Prehľad využívania technickej pomoci koordinátorom HP MRK vrátane žiadostí o platbu je uvedený v tabuľke č. 5.

Tab. č. 5: Prehľad využívania technickej pomoci zo strany koordinátora HP MRK  
Názov projektu	Schválená suma na projekt	Typ ŽoP 	Suma ŽoP	Stav ŽoP	
	EUR	Sk		EUR	Sk		
Administratívne kapacity ÚSVRK na koordináciu HP MRK na roky 2007-2010-refundácia platov	1 539 732,99	46 385 996,00	priebežná	160 697,44	4841171,13	Opätovná vecná kontrola	
							
Administratívne kapacity ÚSVRK na koordináciu HP MRK na roky 2008-2010 - Komunikačný plán	34 521,68	1 040 000,00	k 31. 12. 2008 nebola na RO OP TP podaná žiadna žiadosť o platbu	
Spolu	1 574 254,66	47 425 996,00	-	160 697,44	4 841 171,13	-	
Zdroj: ITMS

2. 	Stav implementácie operačných programov NSRR

2.1	Stav vyhlasovania výziev k 31. 12. 2008 a časový harmonogram výziev na rok 2009

2.1.1	Stav vyhlasovania výziev k 31. 12. 2008

K 31. 12. 2008 bolo v rámci deviatich operačných programov NSRR vyhlásených 77 výziev na predkladanie žiadostí o NFP. Celkový objem alokovaných finančných prostriedkov na vyhlásené výzvy predstavoval 2 395 491 878 EUR (72 166 588 306 Sk), čo predstavuje 17,83 % z celkového objemu prostriedkov alokovaného na operačné programy NSRR. Najviac výziev bolo vyhlásených RO operačného programu Vzdelávanie (ďalej len „OP V“) (18 výziev), najvyšší objem finančných prostriedkov bol alokovaný v rámci výziev vyhlásených RO regionálneho operačného programu (ďalej len „ROP“) (654 785 295 EUR (19 726 061 797 Sk)). Sumárny prehľad stavu vyhlasovania výziev je uvedený v tabuľke č. 6. Kompletný prehľad vyhlásených výziev je uvedený v prílohe č. 2 tohto materiálu.

Tab. č. 6: Stav vyhlasovania výziev v rámci jednotlivých operačných programov NSRR k 31. 12. 2008
OP	Riadiaci orgán	Počet výziev	Alokácia na výzvy (ŠF + ŠR)	
			EUR	Sk	
OP Vzdelávanie	MŠ SR	18	175 064 728	5 274 000 000	
OP Výskum a vývoj	MŠ SR	8	283 808 006	8 550 000 000	
Regionálny OP	MVRR SR	3	654 785 295	19 726 061 797	
OP Bratislavský kraj	MVRR SR	4	60 190 106	1 813 287 133	
OP Konkurencieschopnosť a hospodársky rast	MH SR	11	482 971 520	14 550 000 000	
OP Zdravotníctvo	MZ SR	3	106 220 541	3 200 000 000	
OP Životné prostredie	MŽP SR	17	465 472 017	14 022 809 980	
OP Zamestnanosť a sociálna inklúzia	MPSVR SR	9	71 381 179	2 150 429 396	
OP Informatizácia spoločnosti	ÚV SR	3	75 682 135	2 280 000 000	
Spoločná výzva OP KaHR a OP ZaSI	MH SR a MPSVR SR	1	19 916 351	600 000 000	
Spolu	 	77	2 395 491 878	72 166 588 306	
Zdroj: RO

2.1.2	Indikatívny harmonogram vyhlasovania výziev na rok 2009

Riadiace orgány v zmysle Systému riadenia ŠF a KF, verzie 2.0, zaslali CKO indikatívne harmonogramy výziev, z ktorých vyplýva, že v roku 2009 plánujú relevantné RO vyhlásiť 78 výziev v celkovom objeme 3 013 036 879 EUR (90 770 749 017 Sk). Z hľadiska počtu výziev plánuje najviac výziev vyhlásiť RO operačného programu Informatizácia spoločnosti (ďalej len „OP IS“) (14 výziev) a z hľadiska výšky alokácie na výzvy plánuje najviac prostriedkov v roku 2009 alokovať RO ROP. Sumárny prehľad plánov vyhlasovania výziev na rok 2009 je uvedený v tabuľke č. 7. Kompletný harmonogram vyhlasovania výziev na rok 2009 je uvedený v prílohe č. 3 tohto materiálu.

Tab. č. 7: Sumárny prehľad indikatívnych plánov vyhlasovania výziev na rok 2009
OP	Riadiaci orgán	Počet výziev	Alokácia na výzvy	
			EUR	Sk	
OP Vzdelávanie	MŠ SR	9	104 319 392	3 142 726 003	
OP Výskum a vývoj	MŠ SR	11	540 000 000	16 268 040 000	
Regionálny OP	MVRR SR	10	874 000 001	26 330 124 030	
OP Bratislavský kraj 	MVRR SR	4	97 266 303	2 930 244 644	
OP Konkurencieschopnosť a hospodársky rast	MH SR	10	283 887 991	8 552 409 617	
OP Zdravotníctvo	MZ SR	3	105 699 502	3 184 303 197	
OP Životné prostredie	MŽP SR	7	615 000 000	18 527 490 000	
OP Zamestnanosť a sociálna inklúzia	MPSVR SR	10	95 863 690	2 887 989 525	
OP Informatizácia spoločnosti	ÚV SR	14	297 000 000	8 947 422 000	
Spolu	 	78	3 013 036 879	90 770 749 017	
Zdroj: RO

2.2. 	Stav kontrahovania 

K 28. 12. 2008 bolo v rámci 11 operačných programov zazmluvnených 405 436 873,06 EUR (12 214 191 238,12 Sk) zo zdrojov EÚ, čo predstavuje 3,57 % alokácie na programové obdobie 2007 – 2013, pričom najväčšie množstvo prostriedkov bolo zazmluvnených v rámci OP TP (28,66 % alokácie), OP ZaSI (23,08 % alokácie) a OP V (12,54 % alokácie). Sumárny prehľad o kontrahovaných prostriedkoch k  28. 12. 2008 je uvedený v tabuľke č. 8, kompletný prehľad o žiadaných a kontrahovaných prostriedkoch sa nachádza v prílohe č. 4 tohto materiálu.  

Tab. č. 8: Sumárny prehľad zazmluvnených prostriedkov k 28. 12. 2008
Operačný program	Počet projektov	Kontrahovaná hodnota (zdroje EÚ)	
		EUR	Sk	% z alokácie na obdobie 2007 - 2013	
OP Informatizácia spoločnosti	11	6 749 161,08	203 325 226,70	0,68 %	
OP Konkurencieschopnosť a hospodársky rast	4	1 116 170,49	33 625 752,23	0,14 %	
OP Výskum a vývoj	8	2 883 741,61	86 875 599,80	0,24 %	
OP Vzdelávanie	27	77 474 630,78	2 334 000 726,74	12,54 %	
OP Životné prostredie	44	61 672 944,97	1 857 959 140,11	3,43 %	
OP Bratislavský kraj	3	946 607,58	28 517 500,00	1,09 %	
OP Doprava	15	3 848 071,15	115 926 991,60	0,12 %	
OPTechnická pomoc	15	27 969 363,83	842 605 054,83	28,66 %	
OP Zamestnanosť a sociálna inklúzia	284	203 483 483,87	6 130 143 435,17	23,08 %	
OP Zdravotníctvo	2	8 311 756,97	250 399 990,40	3,32 %	
Regionálny OP	5	10 980 940,73	330 811 820,54	0,76 %	
Spolu	418	405 436 873,06	12 214 191 238,12	3,57 %	
Zdroj: ITMS 

2.3. 	Stav čerpania

	V roku 2008 prijal CO na mimorozpočtové účty 2. časť zálohových platieb vo výške 382 588 188,35 EUR (11 525 851 762,23 Sk), z toho 226 638 645,84 EUR (6 827 715 844,58 Sk) pre ŠF a 155 949 542,51 EUR (4 698 135 917,66 Sk) pre KF. Celková výška prijatých zálohových platieb pre jednotlivé operačné programy k 31. 12. 2008 je uvedená v tabuľke č. 9.

Tab. č. 9: Prehľad prijatých zálohových platieb k 31. 12. 2008 
Operačný program	Výška prijatých zálohových platieb	
	EUR	Sk	
OP Vzdelávanie	30 890 078,90	930 594 516,94	
OP Zamestnanosť a sociálna inklúzia	44 090 078,90	1 328 257 716,94	
OP Informatizácia spoločnosti	49 654 770,25	1 495 899 608,55	
OP Životné prostredie, KF	102 000 799,22	3 072 876 077,30	
OP Životné prostredie, ERDF	11 537 846,75	347 589 171,19	
Regionálny OP	72 250 000,00	2 176 603 500,00	
OP Doprava, KF	151 417 207,37	4 561 594 789,23	
OP Doprava, ERDF	43 870 454,85	1 321 641 322,81	
OP Zdravotníctvo	12 500 000,00	376 575 000,00	
OP Konkurencieschopnosť  a hospodársky rast	38 600 000,00	1 162 863 600,00	
OP Technická pomoc	4 880 071,05	147 017 020,45	
OP Výskum a vývoj	60 470 768,65	1 821 742 376,35	
OP Bratislavský kraj	4 350 000,00	131 048 100,00	
Spolu	626 512 075,94	18 874 302 799,77	
Zdroj: MF SR
	
	V roku 2009 očakáva CO na základe rozhodnutia EK v rámci opatrení prijatých na eliminovanie dopadov globálnej finančnej krízy prijatie 3. časti zvýšených zálohových platieb z 2 % na 4 % pre ŠF, a to vo výške 302 mil. EUR (9 098 mil. Sk) pre ŠF a pre KF vo výške 155 mil. EUR (4 670 mil. Sk). 
	Celkové čerpanie záväzku 2007 zníženého o zálohové platby ku dňu 31. 12. 2008 v rámci ŠF a KF za II. programové obdobie (okrem operačných programov Cieľa 3) predstavuje 6,65 %. Čerpanie zo záväzku 2007 – 2013 (okrem operačných programov Cieľa 3) je na úrovni 0,25 %. Detailné údaje o čerpaní ŠF II. programového sa nachádzajú v prílohe č. 5 materiálu. 
	Vzhľadom na stav implementácie operačných programov a stav realizácie auditu súladu nebola v roku 2008 predložená žiadna priebežná žiadosť o platbu na EK.

2.4. 	Certifikácia výdavkov a systémov riadenia a kontroly

	Certifikácia je potvrdenie správnosti a oprávnenosti výdavkov a efektívnosti systémov riadenia a kontroly ŠF a KF. Vykonáva ju MF SR ako CO v zmysle čl. 61 nariadenia Rady (ES) č. 1083/2006, ako nevyhnutný predpoklad predloženia žiadosti o priebežnú a záverečnú platbu na EK na základe predložených súhrnných žiadostí o platbu (ďalej len „SŽP“). V rámci certifikačného overovania bolo k 31. 12. 2008 certifikačne overených 20 SŽP, pričom predmetom certifikačného overovania na RO, SORO a PJ boli výlučne projekty technickej pomoci, keďže sa implementovali najmä tieto projekty.
	Celkovo bolo k 31. 12. 2008 predložených 48 SŽP v celkovej sume 1 034 987 152,29 Sk, z toho bolo 41 schválených v celom objeme, 3 schválené v zníženom objeme a 4 SŽP boli zamietnuté. Certifikačne overených bolo za všetky operačné programy 20 SŽP, čo predstavuje 41,67 % z celkového počtu predložených SŽP, z toho za Európsky fond regionálneho rozvoja (ďalej len „ERDF“) bolo vykonaných 14 certifikačných overovaní, za KF bolo vykonané 1 certifikačné overovanie a za Európsky sociálny fond (ďalej len „ESF“) bolo vykonaných 5 certifikačných overovaní. Na úrovni operačných programov bolo najviac certifikačných overovaní vykonaných v rámci operačného programu Zdravotníctvo (ďalej len „OP Z“), OP TP a OP ZaSI (3). Najmenej certifikačných overovaní bolo vykonaných v rámci ROP, OP ŽP, operačného programu Doprava (ďalej len „OP D“), operačného programu Výskum a vývoj (ďalej len „OP VaV“), OP BK (1), čo súviselo v konečnom dôsledku aj s nižším počtom predložených SŽP (v priemere 3 SŽP za uvedené OP). V percentuálnom vyjadrení k počtu predložených SŽP bolo najviac certifikačných overovaní vykonaných v rámci OP KaHR a OP V, a to 66,67 % a najmenej v rámci ROP, a to 20,00 %. Najviac SŽP bolo predložených v rámci ERDF, a to 35 SŽP. V rámci ESF bolo predložených 11 SŽP a v rámci KF boli predložené 2 SŽP. Podiel certifikačne overených SŽP k celkovo predloženým SŽP na úrovni jednotlivých fondov sa pohybuje v rozmedzí od 40 % do 50 %. 
	V rámci certifikačného overovania bola overená vzorka výdavkov vo výške 105 302 811,54 Sk, čo predstavuje 10,17 % z celkovej sumy predložených SŽP. V rámci toho boli prvotne zistené neoprávnené výdavky v celkovej výške 1 592 372,77 Sk, t. j. 1,51 % z overovanej vzorky. Najvyššia výška neoprávnených výdavkov bola zistená v rámci OP D v sume 1 189 881,00 Sk, čo predstavuje 100,00 % z overovanej vzorky. Neoprávnené výdavky boli v tomto prípade identifikované z dôvodu nepredloženia podpornej dokumentácie k účtovnému dokladu, ktorý bol nárokovaný na preplatenie zo ŠF a spolufinancovania štátnym rozpočtom. Na základe uvedeného nebolo možné preveriť a potvrdiť výšku oprávnených výdavkov zo strany CO. Neoprávnené výdavky z overovanej vzorky výdavkov boli identifikované aj v rámci OP ZaSI a OP Z. 
	Vyššie uvedená výška neoprávnených výdavkov 1 592 372,77 Sk, t. j. 1,51 % z overovanej vzorky) prvotne identifikovaná CO pri výkone priebežných certifikačných overovaní SŽP nie je definitívna. V priebehu roka 2008 došlo zo strany RO/SORO/PJ k prijímaniu nápravných opatrení, najmä k opätovnému administratívnemu overeniu ŽoP a k predloženiu doplňujúcej podpornej dokumentácie. Na základe týchto skutočností boli výdavky vo výške 1 189 881,00 Sk, čo je 1,13 % z overovanej vzorky následne uznané ako oprávnené. Neoprávnené výdavky vo výške 402 491,77 Sk, čo je 0,38 % z overovanej vzorky, sa potvrdili ako skutočné neoprávnené výdavky. V štádiu riešenia sa nenachádzajú žiadne neoprávnené výdavky.
	Zistenia z certifikačných overovaní sa členia do 8 tematických skupín, pričom sú v rámci každej skupiny uvádzané zovšeobecnené zistenia prevažne vysokej závažnosti zo všetkých certifikačných overovaní vykonaných k 31. 12. 2008 bez ohľadu na stav odstránenia nedostatkov. Niektoré z uvedených nedostatkov už boli k 31. 12. 2008 odstránené. Predmetom certifikačných overovaní na RO, SORO a PJ boli výlučne projekty technickej pomoci. Jedine v rámci OP ZaSI boli do SŽP zahrnuté aj iné ako projekty technickej pomoci. Išlo o výdavky za implementáciu národných projektov, ktoré realizuje prijímateľ Ústredie práce, sociálnych vecí a rodiny, tieto však neboli predmetom certifikačného overovania na RO/SORO/PJ. 
Pri certifikačných overovaniach SŽP boli identifikované nasledovné zistenia:
a)	Nedodržanie Systému finančného riadenia ŠF a KF 2007 - 2013 a ostatných dokumentov
•	RO neinformoval CO o pripravovanom zasadnutí komisie na výber projektov najneskôr 5 pracovných dní pred zasadnutím komisie,
•	RO nepredložil zápisnicu zo zasadnutia komisie na výber projektov najneskôr do 5 pracovných dní od jej podpisu,
•	RO/SORO nevykonal dostatočné administratívne overenie žiadosti o platbu, nepreukázal vykonanie overenia reálnosti a správnosti nárokovaných mzdových výdavkov, nepreukázal matematické overenie výpočtu oprávnenej sumy a nepredložil nevyhnutnú podpornú dokumentáciu na uznanie oprávnenosti nárokovaných výdavkov,
•	v rámci výkonu certifikačného overenia nebolo možné overiť oprávnenosť výdavkov, keďže činnosti v súhrnných pracovných listoch boli popísané všeobecne, pričom niektoré deklarované činnosti nemohli byť v danom časovom období vykonané ako napr. monitorovanie, kontrola a pod.,
•	v kontrolných listoch k administratívnemu overovaniu žiadosti o platbu boli niektoré otázky týkajúce sa publicity, nezrovnalostí, vykonania matematickej kontroly a pod. posúdené zo strany RO iba formálne,
•	súhrnné pracovné listy boli vypracované v rozpore s Výkladom CKO k Systému riadenia ŠF a KF na programové obdobie 2007 – 2013, verzia 2.0,
•	súhrnné pracovné listy obsahovali aktivity týkajúce sa programového obdobia            2004 – 2006,
•	nepredloženie Dohody medzi PJ a RO, ktorá má riešiť štruktúru a proces predkladania podpornej dokumentácie na PJ z RO,
•	nevykazovanie reálneho percentuálneho pomeru oprávnenej mzdy zamestnancov v rámci starého a nového programového obdobia, čím došlo k nedodržaniu zásady oprávnenosti v súvislosti s percentuálnym pomerom využitia výdavkov, ktorá zodpovedá ich reálnemu využitiu pre účely ŠF,
•	kontrolné listy určené na administratívne overenie žiadostí o platbu nespĺňajú minimálny rozsah stanovený Systémom riadenia ŠF a KF na programové obdobie 2007 – 2013.

b)	Nedostatky pri overovaní na mieste
•	správa z overenia na mieste, ktoré vykonal RO u prijímateľa, neobsahovala žiadny podrobný popis predmetu overovania, ani postup a spôsob overenia na mieste a podrobný popis použitej metodológie na výber vzorky, RO nepreukázal, že sa primerane uistil o správnosti a zákonnosti výdavkov nárokovaných na preplatenie, čo bolo v rozpore so Systémom riadenia ŠF a KF na programové obdobie 2007 – 2013 ako aj interným manuálom procedúr RO.

c)	Nedostatky pri platbách
•	RO nevykonal dostatočnú kontrolu súladu údajov v súhrnných pracovných listoch so mzdovými listami a tabuľkou reálne vyplatených miezd.

d)	Nedostatky pri verejnom obstarávaní
•	RO nedostatočne overil správnosť postupov verejného obstarávania a neidentifikoval, že víťazný uchádzač nesplnil podmienky účasti,
•	v kontrolných listoch k verejnému obstarávaniu pre projekty technickej pomoci boli niektoré otázky posúdené zo strany RO iba formálne, bez dokladovania spôsobu preverenia,
•	RO po ukončení overenia verejného obstarávania nevypracoval správu z overenia verejného obstarávania.

e)	Nedostatky v internom manuále procedúr, nedodržiavanie interného manuálu procedúr a audit trailu
•	administratívne overenie verejného obstarávania bolo vykonané až po podpise zmluvy s dodávateľom, pričom kontrolný zoznam je prednastavený na overenie postupov verejného obstarávania pred podpisom zmluvy, 
•	pri overovaní verejného obstarávania sa uplatňovali rozdielne postupy vrátane použitia rôznych kontrolných listov, ktoré boli v rozpore so Systémom riadenia ŠF a KF na programové obdobie 2007 – 2013,
•	postupy RO pre výkon administratívneho overenia a overenia na mieste vo väzbe na žiadosť o platbu v rámci technickej pomoci sú všeobecné, bez konkretizácie na úroveň pracovných pozícií,
•	použitie nesprávneho kontrolného zoznamu pre kontrolu formálnej správnosti žiadosti o NFP,
•	nedodržanie termínov stanovených audit trailom,
•	nesúlad interného manuálu procedúr RO s programovým manuálom operačného programu (cieľové skupiny, oprávnené aktivity),
•	nesúlad reálne vykonaných postupov v rámci administratívneho overenia žiadosti o platbu s postupmi uvedenými v internom manuáli procedúr,
•	oznámenie o schválení žiadosti o NFP nebolo zaslané prijímateľovi v lehote najneskôr do 7 dní od podpisu záverečnej správy zo zasadnutia výberovej komisie,
•		chýbajúci audit trail pri systéme refundácie pre prijímateľa z verejnej správy, interný manuál procedúr popisuje v rámci finančného riadenia len systém zálohových platieb a systém refundácie pre prijímateľa zo súkromného sektora,
•		nedefinovanie pozície manažéra technickej pomoci do organizačnej štruktúry RO, chýbajúci audit trail potvrdzujúci organizačnú nezávislosť tejto pozície od pozície manažéra riadenia výdavkov technickej pomoci.

f)	Nesprávna alebo chýbajúca evidencia údajov v ITMS 
•	položky harmonogram, indikátory, infobox, ciele, súbory, zmluva so žiadateľom o poskytnutí NFP, verejné obstarávanie, monitorovacie termíny, odhad plánu čerpania neboli vyplnené správne, resp. neboli vyplnené.

g)	Ostatné
•	nedostatočné a nejednoznačné dokumenty a materiály na posúdenie oprávnenosti nárokovanej výšky vreckového poskytnutého na zahraničnú pracovnú cestu,
•	nepredložená všetka požadovaná dokumentácia potrebná na výkon certifikačného overovania v oznámenom termíne pre certifikačné overovanie.

h)	Zistené neoprávnené výdavky
•	k žiadosti o platbu bola priložená faktúra bez potrebnej podpornej dokumentácie, na základe uvedeného nebolo možné preveriť a potvrdiť výšku oprávnených výdavkov zo strany CO,
•	nesprávne vyúčtovanie zahraničnej pracovnej cesty – nesprávne použitý kurz prepočtu meny Sk/EUR,
•	neoprávnené personálne výdavky zamestnancov vykonávajúcich činnosti v oblasti horizontálnej priority rovnosť príležitostí, ktoré boli financované výlučne z operačného programu, ale ich činnosť sa prierezovo týka všetkých operačných programov v rámci NSRR,
•	zrážka zo mzdy zamestnanca za III. pilier dôchodkového sporenia.

	Nedostatky v rámci certifikačných overovaní boli identifikované predovšetkým na úrovni RO a SORO. Na úrovni PJ boli identifikované zistenia prevažne formálneho charakteru.

2.5. 	Nezrovnalosti a finančné opravy

	Dňa 1. 11. 2008 bolo vydané metodické usmernenie MF SR                            č. 16/2008-U k nezrovnalostiam v rámci finančného riadenia ŠF a KF pre programové obdobie 2004 – 2006 a programové obdobie 2007 – 2013. V predmetnom usmernení je spracovaný postup informačných a finančných tokov pri riešení nezrovnalostí v rámci finančného riadenia vrátane postupu evidencie nezrovnalostí v systéme ITMS, ktoré vznikli porušením právnych predpisov ES alebo právnych predpisov SR, a ktoré spôsobili alebo mohli spôsobiť poškodenie všeobecného rozpočtu ES alebo štátneho rozpočtu SR. Tento metodický dokument bol vydaný sekciou európskych a medzinárodných záležitostí  MF SR v spolupráci so sekciou auditu a kontroly MF SR.
	V rámci jednotlivých operačných programov programového obdobia 2007 – 2013 neboli na CO k 31. 12. 2008 evidované žiadne nezrovnalosti ani vrátené finančné prostriedky. 

2.6. 	Overovanie výdavkov podľa čl. 13 nariadenia EK (ES) č. 1828/2006 

	Povinnosť vykonávania overovania realizácie projektov vychádza z článku 60 písm. b) nariadenia Rady (ES) č. 1083/2006, v ktorého zmysle RO, ktorý je zodpovedný za riadenie a vykonávanie operačného programu v súlade so zásadou riadneho finančného riadenia, zodpovedá aj za overenie toho, že spolufinancované tovary sa dodajú a spolufinancované služby sa poskytnú, a za overenie, že výdavky na projekty vykázané prijímateľmi sa skutočne vynaložili a sú v súlade s predpismi Spoločenstva a všeobecne záväznými právnymi predpismi SR.
V zmysle článku 13 nariadenia Komisie (ES) č. 1828/2006 overovanie, ktoré má RO vykonávať podľa článku 60 písm. b) nariadenia (ES) č. 1083/2006, zahŕňa podľa relevantnosti administratívne, finančné, technické a fyzické hľadiská projektov. Overovaním sa zabezpečí to, aby vykázané výdavky boli reálne, aby sa tovary, práce alebo služby poskytovali v súlade so schvaľovacím rozhodnutím, aby žiadosti prijímateľa o platbu boli správne a aby projekty a výdavky boli v súlade s pravidlami Spoločenstva a všeobecne záväznými právnymi predpismi SR. Zahŕňa aj postupy na zabránenie duplicitného financovania výdavkov z iných programov Spoločenstva alebo vnútroštátnych programov a v iných programových obdobiach.

2.6.1	Overovanie realizácie projektu na mieste

	Celkovo bolo k 31. 12. 2008 vykonaných 59 overení na mieste, pričom najvyšší počet overení bol realizovaný v rámci OP ZaSI (32) a OP TP (7). Celkovo boli overené výdavky vo výške 5 677 053,57 EUR (171 026 915,91 Sk). Z uvedeného objemu overených výdavkov boli identifikované neoprávnené výdavky vo výške 7 770,28 EUR (234 087,55 Sk), čo predstavuje podiel 0,14 % z objemu overených výdavkov. Sumárny prehľad o vykonaných overovaniach na mieste podľa čl. 13 nariadenia Rady (ES) č. 1828/2006 je uvedený v tabuľke č. 10.

Tab. č. 10: Prehľad o vykonaných overovaniach na mieste podľa čl. 13 nariadenia Rady (ES) č. 1828/2006 k 31. 12. 2008
 	Počet overení	Kontrolovaná suma 	Identifikované neoprávnené výdavky 	
		EUR	Sk	EUR	Sk	
MŠ SR spolu	12	862 500,30	25 983 683,93	7 698,42	231 922,55	
z toho:  OP Vzdelávanie	6	449 813,81	13 551 090,90	1 370,46	41 286,57	
            OP Výskum a vývoj	6	412 686,49	12 432 593,03	6 327,96	190 635,98	
MZ SR spolu	6	28 463,20	857 482,50	0,00	0,00	
z toho:  OP Vzdelávanie	6	28 463,20	857 482,50	0,00	0,00	
            OP Zdravotníctvo	k 31. 12. 2008 neboli vykonané overenia na mieste	
MPSVR SR (OP ZaSI)	32	1 255 592,49	37 825 979,49	71,86	2 165,00	
MDPT SR (OP D)	k 31. 12. 2008 neboli vykonané overenia na mieste	
MH SR (OP KaHR)	k 31. 12. 2008 neboli vykonané overenia na mieste	
MVRR SR spolu	7	1 667 471,57	50 234 248,59	0,00	0,00	
z toho:  Regionálny OP 	k 31. 12. 2008 neboli vykonané overenia na mieste	
            OP Bratislavský kraj	k 31. 12. 2008 neboli vykonané overenia na mieste	
            OP Technická pomoc	7	1 667 471,57	50 234 248,59	0,00	0,00	
ÚV SR (OP IS)	1	292 362,09	8 807 700,40	0,00	0,00	
MŽP SR (OP ŽP)	1	1 570 663,91	47 317 821,00	0,00	0,00	
Celkom	59	5 677 053,57	171 026 915,91	7 770,28	234 087,55	
Zdroj: RO

2.6.2 Overovanie postupov verejného obstarávania

	Uznesením vlády SR č. 937/2008 zo 17. 12. 2008 uložila vláda SR v bode B.2 príslušným ministrom zabezpečiť efektívny systém kontroly a predkladania správ k verejnému obstarávaniu, vo vzťahu k čerpaniu prostriedkov z technickej pomoci operačných programov a kontroly verejného obstarávania vo vzťahu k jednotlivým projektom financovaných z operačného programu, a to polročne ako súčasť správy predkladanej podľa uznesenia vlády SR č. 573/2008. 
	RO overuje dodržiavanie pravidiel a princípov verejného obstarávania vyplývajúcich zo Zmluvy o Európskom spoločenstve definovaných príslušnými právnymi aktmi ES a zákonom o verejnom obstarávaní prijímateľom pri realizácii projektu v prípade, že prijímateľ využije právo zabezpečiť dodávku služieb, tovarov a stavebných prác potrebných pre realizáciu odsúhlasených aktivít projektu tretími subjektmi, v rámci dostupných možností RO. 
	RO vykonáva overenie verejného obstarávania pre všetky verejné obstarávania realizované prijímateľom najneskôr pred prvou úhradou NFP vzťahujúcou sa k nákladom projektu, ktoré vyplývajú z realizácie verejného obstarávania.
	V nadväznosti na vyššie uvedené uznesenie vlády SR, požiadal CKO jednotlivé RO o zaslanie informácie o realizovaných verejných obstarávaniach na prostriedky technickej pomoci operačného programu. Podklady RO sú spracované v prílohe č. 6 materiálu. 
	Z uvedených podkladov vyplýva, že pri overovaní verejných obstarávaní na prostriedky technickej pomoci, neboli identifikované žiadne porušenia zásad, pravidiel a princípov verejného obstarávania, pričom celkovo za všetky RO boli k 31. 12. 2008 overené verejné obstarávania na finančné prostriedky vo výške 10 600 308,07 EUR (319 344 880,83 Sk). V rámci OP V a OP VaV neboli u dvoch podlimitných zákaziek dodané podklady, preto bolo zo strany RO nevyhnutné posúdiť výdavky ako neoprávnené. Táto skutočnosť však nemá žiadny vplyv na možnosť prijímateľa predložiť opätovne výdavok s relevantnou dokumentáciou a RO opätovne vykoná kontrolu verejného obstarávania.

2.7. 	Vládny audit

	Úlohy OA zabezpečuje sekcia auditu a kontroly MF SR v spolupráci s orgánmi zúčastňujúcimi sa na výkone vládnych auditov. V zmysle stratégie auditu pre programy štrukturálnej pomoci 2007 – 2017 sa systémové audity a audity operácií podľa čl. 62 nariadenia Rady (ES) č. 1083/2006 vykonávajú ako vládny audit, ktorého základné prvky legislatívne upravuje zákon č. 502/2001 Z. z. o finančnej kontrole a vnútornom audite a o zmene a doplnení niektorých zákonov.
	Keďže implementácia operačných programov sa v rokoch 2007 – 2008 nachádzala v prípravnej fáze, v ktorej rámci boli činnosti RO a CO zamerané najmä na vypracovanie a schvaľovanie riadiacich dokumentov, t. j. zodpovedala etape nastavovania systému riadenia a kontroly v nadväznosti na požiadavky nariadenia Rady (ES) č. 1083/2006 a vzhľadom na skutočnosť, že v uvedenom období neboli deklarované žiadne výdavky EK, OA nevykonal k 31. 12. 2008 žiadny systémový audit a audit operácií podľa čl. 62 nariadenia Rady (ES) č. 1083/2006.

3. 	Stav v oblasti schém štátnej pomoci 

	Stav v oblasti schém štátnej pomoci k 31. 12. 2008 v rámci relevantných RO je prehľadne uvedený v tabuľke č. 11. RO ROP, RO OP IS, RO OP TP, RO OP D neaplikujú schémy štátnej pomoci.

Tab. č. 11: Stav v oblasti schém štátnej pomoci k 31. 12. 2008
OP	Riadiaci orgán	
OP Vzdelávanie	Dňa 6. júna 2008 bola v Obchodnom vestníku zverejnená schéma de minimis „Schéma na podporu rozvoja moderného vzdelávania pre vedomostnú spoločnosť DM - 1/2008“. So štátnou pomocou pre OP Vzdelávanie sa zatiaľ neuvažuje. 	
OP Výskum a vývoj	V súčasnosti sa v rámci OP Výskum a vývoj pripravuje schéma štátnej pomoci na podporu výskumu a vývoja na základe nariadenia Komisie (ES) č. 800/2008 zo 6. 8. 2008.	
OP Bratislavský kraj	Schéma podpory inovácií prostredníctvom priemyselného výskumu, experimentálneho vývoja a transferu technológií pre mikro, malé a stredné podniky č. ŠP-01/2009 – bude zverejnená dňa 20. januára 2009  v Obchodnom vestníku č. 12A a zároveň zverejnená aj na  webových stránkach www.build.gov.sk a www.opbk.sk.	
	Dňa 1. júla 2008 bola v obchodnom vestníku č. 126A zverejnená Schéma podpory mikro, malých a stredných podnikateľov operačného programu Bratislavský kraj (schéma pomoci de minimis) č. DM-13/2008, zverejnená je aj na webových stránkach www.build.gov.sk a www.opbk.sk.	
OP Konkurencieschopnosť a hospodársky rast	V rámci opatrenia 1.1 - Inovácie a technologické transfery bola platná Schéma štátnej pomoci na podporu zavádzania inovatívnych a vyspelých technológií v priemysle a v službách, zverejnená dňa 25. marca 2008 v obchodnom vestníku č. 58A.	
	V rámci opatrenia 1.3 - Podpora inovačných aktivít v podnikoch bola platná Schéma štátnej pomoci na podporu inovácií prostredníctvom projektov priemyselného výskumu a experimentálneho vývoja, zverejnená dňa 12. 12. 2008 v obchodnom vestníku č. 240A. 	
	V rámci opatrenia 2.1 - Zvyšovanie energetickej efektívnosti na strane výroby aj spotreby a zavádzanie progresívnych technológií v energetike bola platná Schéma štátnej pomoci pre zvyšovanie energetickej efektívnosti na strane výroby aj spotreby a zavádzaní progresívnych technológií v energetike priamou formou pomoci, zverejnená dňa 25. 3. 2008v obchodnom vestníku č. 58A. 	
	V rámci opatrenia 3.1 - Podpora podnikateľských aktivít v cestovnom ruchu bola platná Schéma štátnej pomoci na podporu podnikateľských aktivít v cestovnom ruchu do ucelených produktov cestovného ruchu s celoročným využitím, zverejnená na 25. 3. 2008 v obchodnom vestníku č. 58A.	
OP Zdravotníctvo	V oblasti štátnej pomoci postupuje Ministerstvo zdravotníctva SR podľa rozhodnutia Komisie č. 2005/842/ES o uplatňovaní článku 86 ods. 2 Zmluvy o ES na štátnu pomoc vo forme náhrady za služby vo verejnom záujme udeľovanje niektorým podnikom povereným poskytovaním služieb všeobecného hospodárskeho záujmu.	
OP Životné prostredie	Pre OPŽP sú platné a zverejnené dve schémy pre regionálnu pomoc: Schéma štátnej pomoci pre zlepšenie a rozvoj infraštruktúry odpadového hospodárstva pre programové obdobie 2007-2013 a Schéma štátnej pomoci pre zlepšenie a rozvoj infraštruktúry pre ochranu ovzdušia pre programové obdobie 2007 – 2013.	
	V štádiu prípravy je schéma štátnej pomoci na ochranu životného prostredia v oblasti ochrany ovzdušia a minimalizácie nepriaznivých vplyvov zmeny klímy pre programové obdobie 2007 – 2013 – skupinová výnimka.	
OP Zamestnanosť a sociálna inklúzia	V rámci štátnej pomoci postupovalo MPSVR SR podľa Schém štátnej pomoci: 
- Schéma štátnej pomoci na podporu zamestnanosti č. Schéma ŠP – 002/04, zverejnenej v Obchodnom vestníku dňa 14.11.2008 v časti OV 221/A v znení jej dodatkov, v rámci SOP ĽZ Priority 1 Opatrenia 1.2, JPD Cieľ 3 Priority 1 Opatrenia 1.1 a OP ZaSI Prioritnej osi 1 Opatrenia 1.1, 1.2 a Prioritnej osi 3 Opatrenia 3.1, 
- Schéma štátnej pomoci na vzdelávanie č. Schéma ŠP – 003/04, zverejnenej v Obchodnom vestníku dňa 14.11.2008 v časti OV 221/A v znení jej dodatkov, v rámci SOP ĽZ Priority 3 Opatrenia 3.2, JPD Cieľ 3 Priority 2 Opatrenia 2.1 a OP ZaSI Prioritnej osi 1 Opatrenia 1.2 a Prioritnej osi 3 Opatrenia 3.1, 
- Schéma štátnej pomoci Vzdelávanie a adaptabilita zamestnancov, zverejnenej v Obchodnom vestníku dňa 14.11.2008 v časti OV 221/A v znení jej dodatkov, v rámci OP ZaSI Prioritnej osi 1 Opatrenia 1.2 a Prioritnej osi 3 Opatrenia 3.1. 

V rámci pomoci de minimis postupuje MPSVR SR podľa Schém pomoci de minimis: 
- Schéma pomoci de minimis na podporu zamestnanosti č. Schéma DM – 1/2007, zverejnenej v Obchodnom vestníku dňa 12.01.2009 v časti OV 13/A v znení jej dodatkov, v rámci SOP ĽZ Priority 1 Opatrenia 1.2, JPD Cieľ 3 Priority 1 Opatrenia 1.1 a OP ZaSI Prioritnej osi 1 Opatrenia 1.1, 1.2 a Prioritnej osi 3 Opatrenia 3.1, 
- Schéma podpory pre začínajúcich podnikateľov č. Schéma DM – 2/2008, zverejnenej v Obchodnom vestníku dňa 18.12.2008 v časti 244/A v znení jej dodatkov, v rámci OP ZaSI Prioritnej osi 1 Opatrenia 1.2, 
- Schéma podpory tvorby a udržania pracovných miest formou podpory SZČO a tvorby a udržania pracovných miest u mikropodnikov a malých podnikov č. Schéma DM – 3/2008, zverejnenej v Obchodnom vestníku dňa 01.02.2008 v časti OV 23A, v rámci OP ZaSI Prioritnej osi 1 Opatrenia 1.2 a Prioritnej osi 3 Opatrenia 3.1.	
Zdroj: RO

4. 	Stav v oblasti hodnotenia 

	V oblasti koordinácie hodnotenia NSRR a operačných programov programového obdobia 2007 – 2013 CKO vypracoval a zverejnil Metodický pokyn CKO č. 5  k vypracovaniu plánu hodnotení operačných programov na programové obdobie 2007 – 2013. Metodický pokyn je vypracovaný v súlade s ustanoveniami čl. 47 a čl. 48 nariadenia Rady (ES) č. 1083/2006. Metodický pokyn je zároveň vypracovaný v súlade s usmerneniami Európskej komisie – „Indikatívna smernica o metódach hodnotenia; Hodnotenie počas programového obdobia; Pracovný dokument č. 5“ a „Indikatívne usmernenie k metódam hodnotenia; Indikátory pre monitorovanie a hodnotenie, Pracovný dokument č. 2“ vydaných podľa čl. 47 bodu 5 nariadenia Rady (ES) č. 1083/2006.
	Zároveň boli vypracované pripomienky k návrhu plánu hodnotení operačných programov na programové obdobie 2007 – 2013. Pripomienky boli zaslané RO OP ŽP, OP V, ktorých MV schválili plány hodnotení pre zverejnením metodického pokynu CKO č. 5 a OP Z, OP IS a OP BK. Stanovisko o súlade plánu hodnotení operačného programu na programové obdobie 2007 – 2013 s metodickým pokynom bez predchádzajúceho zaslania pripomienok a po aktualizácii plánu hodnotení príslušného operačného programu v nadväznosti na pripomienky CKO bolo zaslané RO pre OP VaV, OP KaHR, OP ZaSI, OP D, OP Z, OP IS. Plány hodnotení operačných programov programového obdobia 2007 – 2013 zaslali CKO na posúdenie všetky riadiace orgány. V zmysle metodického pokynu, povinnosťou RO, ktoré zaslali CKO návrh plánu hodnotenia príslušného OP pred nadobudnutím účinnosti uvedeného metodického pokynu, bolo zosúladiť navrhované plány hodnotení s metodickým pokynom v termíne najneskôr do konca roka 2008 a následne zaslať CKO.
	V nadväznosti na závery z pracovného stretnutia so zástupcami EK „Evaluation Network Meeting“ konaného 26. – 27. 6. 2008 v Bruseli vykonal CKO v spolupráci s RO operačných programov NSRR aktualizovanie hlavných/core ukazovateľov operačných programov NSRR a ich definícií. Predmetné hlavné ukazovatele sú podkladom pre vypracovanie plánov hodnotení jednotlivých operačných programov na programové obdobie 2007 – 2013 a vypracovanie plánu hodnotení NSRR.
	S cieľom zabezpečiť efektívnu koordináciu hodnotenia NSRR a OP zriadi CKO Centrálny výbor pre hodnotenie (ďalej len „CVH“), ktorý bude poradným orgánom CKO. Členmi CVH  budú zástupcovia RO operačných programov. CVH vo vzťahu ku každému operačnému programu bude plniť nasledujúce úlohy:
•	spolupodieľať sa na riešení koncepčných záležitostí v oblasti hodnotenia vrátane plánovania hodnotení,
•	predkladať RO stanovisko k téme priebežného hodnotenia navrhnutej v nadväznosti na rizikové oblasti riadenia a implementácie príslušného operačného programu identifikované vo Výročnej správe o vykonávaní operačného programu,
•	prerokovávať problematické okruhy hodnotenia a formulovať návrhy na ich riešenie, predkladať CKO návrhy na zlepšenie systému hodnotenia NSRR a operačných programov,
•	spolupodieľať sa na riešení sporných koncepčných záležitostí týkajúcich sa hodnotenia. 
	
	V oblasti koordinácie hodnotenia a spolupráce so zodpovednými orgánmi EK sa zástupcovia CKO pravidelne zúčastňujú na pracovných stretnutiach zástupcov členských štátov EÚ so zástupcami  EK „Evaluation Network Meeting“. Účelom týchto stretnutí zameraných na hodnotenie je uplatnenie koordinačnej a metodickej funkcie EK vo vzťahu k členským štátom EÚ v  oblasti hodnotenia, vzájomná výmena informácií a skúseností členských štátov EÚ a EK k problematike hodnotenia. CKO zároveň aktívne participovalo na pracovnom stretnutí štátov V4 zameranom na oblasť hodnotenia, ktoré sa konalo v dňoch 25. – 26. 11. 2008 vo Varšave (Pultusk) v gescii Ministerstva regionálneho rozvoja Poľskej republiky. V zmysle záverov tohto stretnutia MVRR SR vyjadrilo súhlas so stanoviskom k hlavným/core ukazovateľom operačných programov a ich definíciám, ktoré vypracovalo Ministerstvo regionálneho rozvoja Poľskej republiky a  zaslalo EK. Hlavné/core ukazovatele, ktoré by mali uplatňovať členské štáty EÚ, navrhla EK. Ďalším záverom uvedeného stretnutia je, že MVRR SR zabepečí participáciu na spoločnej hodnotiacej aktivite štátov V4 „Hodnotenie dopadov kohéznej politiky na úroveň a kvalitu zamestnanosti v štátoch V4“, ktorá sa uskutoční v roku 2009. Táto aktivita sa bude realizovať v riadiacej pôsobnosti Ministerstva regionálneho rozvoja Poľskej republiky.

5. 	Stav v oblasti informačných systémov

5.1	Stav v oblasti ITMS II

5.1.1	ITMS II – centrálny koordinačný orgán

	Systém ITMS II (CORE aj portál) je pripravený na realizáciu projektov a čerpanie prostriedkov zo ŠF a KF.
	Koncom marca 2008 bola do ostrej prevádzky nasadená verzia 2.1 ITMS II, do ktorej bol premietnutý aktualizovaný Systém riadenia ŠF a KF, verzia 2.0 so základnými formulármi. Týmto sa podarilo ukončiť prvý krok realizácie verzie 2.1, v ktorej rámci bol systém pripravený evidovať žiadosti o NFP podľa aktualizovaného formulára, overovaní, zistení a nezrovnalostí. V druhej časti realizácie verzie 2.1 bola k 10. 4. 2008 spustená verejná časť ITMS II - Portál ITMS, umožňujúca komunikáciu so žiadateľmi (v uvedenej verzii komunikácia zahŕňala predkladanie žiadostí o NFP cez Portál ITMS). V júni 2008 bol vydaný aktualizovaný manuál ITMS, ktorý zodpovedal verzii 2.1 ITMS II. Po nasadení verzie 2.1 prebiehalo v priebehu 2. polroka 2008 kontinuálne testovanie verejnej časti ITMS II – portálu. Testovanie bolo zamerané na komunikáciu portálu s CORE, na obsah príručky pre prácu s portálom a kompletnú funkcionalitu portálu. Zároveň prebiehalo testovanie celkovej funkcionality ITMS v oblasti vyhlasovania výziev, predkladania, hodnotenia, schvaľovania žiadostí o NFP a s tým súvisiacich procesov a podkladov, resp. výstupných zostáv. Testovanie prebiehalo na úrovni CKO a výsledky boli konzultované s dodávateľom systému a boli operatívne riešené. Vysoký dôraz sa kládol na správnu funkčnosť a napĺňanie výstupných zostáv údajmi. Zároveň sa definovali ďalšie výstupné zostavy pre oblasť žiadosti o NFP a žiadosti o platbu, aby sa takto napomohlo zjednodušenie administratívneho procesu pri ich spracovaní.
	Zároveň sa programovala verzia 2.2, ktorá bola nasadená do testovacej prevádzky v druhej polovici novembra 2008. Táto verzia obsahovala už aj modul auditu, ktorý je určený na evidenciu auditných akcií a obsahovala aj riešenie chýb identifikovaných vo verzii 2.1. Zároveň boli v rámci tejto verzie sfunkčnené prispôsobené nastavenia systému pre Program cezhraničnej spolupráce SR – ČR. 
	Dňom 1. 1. 2009 sa v SR uskutočnil prechod na menu euro, čo bolo potrebné zohľadniť aj v ITMS. Analytické práce v súvislosti s prechodom ITMS na euro sa začali ešte v roku 2007 a v priebehu roka 2008 intenzívne pokračovali tak, aby sa termín prechodu na euro v prípade ITMS podarilo splniť. Eurokonverzia sa v ITMS implementovala verziou 2.3, ktorá vychádzala z verzie 2.2 (verzia 2.2 bola základom pre verziu 2.3 a bola v porovnaní s ňou doplnená o eurokonverziu) a termín jej nasadenia do produktívnej prevádzky bol stanovený na začiatok roka 2009. Jednotlivé časti eurokonverzie sa premietnu do verzie 2.3 na základe tzv. eurobalíkov. Nasadením verzie 2.3 sa implementujú prvé tri eurobalíky, ostatné eurobalíky budú riešené prostredníctvom aktualizácie verzie 2.3. 
	V súvislosti s eurokonverziou vydalo MF SR metodické usmernenie č. 15/2008 k postupu financovania projektov štrukturálnych fondov, Kohézneho fondu a Európskeho fondu pre rybné hospodárstvo v súvislosti s ukončením rozpočtového roka 2008 a zavedením meny euro v Slovenskej republike v rámci programového obdobia 2004 – 2006 a programového obdobia 2007 – 2013. Usmernenie popisuje základné princípy eurokonverzie a stanovuje povinnosti jednotlivých RO, SORO, CO/platobného orgánu, PJ, Národnej podpornej štruktúry v rámci IS EQUAL, národných orgánov, prijímateľov a správcov kapitol pri eurokonverzii. Usmernenie vzniklo na základe požiadaviek definovaných zamestnancami, ktorí sú zodpovední za systém ITMS a systém ISUF.   
	V priebehu hodnoteného obdobia boli v ITMS II nastavené incializačné dáta pre všetky operačné programy na roky 2007 – 2013. Čo sa týka nastavenia schém pracovných postupov (workflow) v ITMS sú pripravené a funkčné všetky workflowy (ďalej len „WF“) pre žiadosť o NFP. WF pre žiadosť o platbu majú spracované tie operačné programy, ktoré na CKO zaslali finálny návrh workflowov. Ku koncu roku 2008 prebiehala úprava WF pre overovanie verejného obstarávania, v ktorých prípade bude v prepojení na aktualizáciu Systému riadenia ŠF a KF a vzhľadom na odporúčania, ktoré pre RO vyplynuli z auditu súladu, potrebné doriešiť otázku viacerých kontrolných zoznamov pre overenie verejného obstarávania. 
	S cieľom posilniť pripravenosť a zvýšiť efektívnosť práce RO a SORO s ITMS, prijalo MVRR SR balík opatrení, ktoré mali jednotlivým RO napomôcť pri práci s ITMS. Išlo o nasledovné opatrenia:
•	celoplošné prezentácie predstavenia novej verzie systému ITMS II pre nové programové obdobie,
•	školenia ITMS II pre nových užívateľov,
•	bilaterálne stretnutia s jednotlivými RO s cieľom riešenia konkrétnych problémov a zodpovedanie prípadných dotazov ohľadom nového systému.
	Prezentácie ITMS II sa konali v júli a auguste 2008, ich obsahom bolo základné oboznámenie užívateľov systému ITMS s prostredím a funkcionalitou ITMS II 2007 – 2013. Zároveň boli prezentované základné rozdiely medzi ITMS 2004 – 2006 a ITMS II               2007 – 2013. Celkový prehľad účastníkov prezentácií predstavenia novej verzie systému ITMS II, v rozdelení podľa rezortov, je uvedený v tabuľke č. 12.

Tab. č. 12: Prehľad účastníkov prezentácií predstavenia novej verzie systému ITMS II v rozdelení podľa rezortov
Rezort	Počet účastníkov	
	28.7.2008	18.8.2008	Spolu	
Úrad vlády SR	2	0	2	
Ministerstvo financií SR	8	20	28	
Ministerstvo dopravy, pôšt a telekomunikácií SR	0	7	7	
Ministerstvo práce, sociálnych vecí a rodiny SR	31	51	82	
Ministerstvo školstva SR	56	41	97	
Ministerstvo zdravotníctva SR	0	3	3	
Ministerstvo životného prostredia SR	30	38	68	
Ministerstvo hospodárstva SR	0	4	4	
Ministerstvo výstavby a regionálneho rozvoja SR	6	7	13	
Spolu	133	171	304	
Zdroj: CKO

	Školenia ITMS II pre nových užívateľov pre obdobie 2007 – 2013 prebiehali v roku 2008 na týždennej báze. Jednotlivé školenia sa členili na oblasti projektového riadenia a finančného riadenia, každé z nich v trvaní 2 dni, pričom zároveň prebiehali aj jednodňové tzv. konzultačné školenia. Za informovanie a nominovanie pracovníkov na školenia zodpovedajú na RO a SORO rezortní administrátori ITMS. Prihlasovanie sa na školenia je možné prostredníctvom web stránky www.itms2.sk. Celkový prehľad účastníkov školení ITMS je uvedený v tabuľke č. 13.

Tab. č. 13: Prehľad účastníkov školení ITMS II
Celkový počet školení	Celkový počet školených užívateľov	Celkový počet certifikovaných užívateľov	
	RO/SORO	VÚC	Spolu	RO/SORO	VÚC	Spolu	
27	372	66	438	351	63	414	
Zdroj: CKO

	V priebehu septembra a októbra 2008 sa konali bilaterálne stretnutia zástupcov CKO so zástupcami RO, ktorých cieľom bolo riešiť špecifické problémy jednotlivých RO v oblasti ITMS a Systému riadenia ŠF a KF priamo na mieste a zozbierať informácie o možných, potenciálnych zlepšeniach, úpravách systému ITMS II. Bilaterálne stretnutia považuje CKO za úspešné, keďže vo veľkej miere boli jednotlivé problémy alebo otázky zodpovedané priamo na mieste. Pozitívny ohlas zaznamenalo CKO aj zo strany jednotlivých RO, ktorým bola v prípade potreby prisľúbená možnosť opätovného stretnutia.

5.1.2	ITMS II – DataCentrum

	ITMS II Core a ITMS II Portál - pre programové obdobie 2007 – 2013 je v produktívnej prevádzke. V prevádzke je tiež školiaci aj testovací systém ITMS II Core. 	Neverejná časť ITMS II – systém ITMS II Core je prevádzkovaný v rámci Komunikačno-technologickej infraštruktúry (ďalej len „KTI“) DataCentra spolu s Informačným systémom účtovníctva fondov (ďalej len „ISUF“), Informačným systémom Štátnej pokladnice, Rozpočtovým informačným systémom (ďalej len „RIS“) a ďalšími. ITMS II je prepojený v rámci KTI s ISUF, RIS a systémom Manex. Prepojenia sú zabezpečené prostredníctvom technologickej platformy SAP XI. K 31. 12. 2008 bol v prevádzke  ITMS II Core, verzia 2.1.
	Portál ITMS II predstavuje verejnú časť systému ITMS II. Zabezpečuje predovšetkým komunikáciu so žiadateľmi, prijímateľmi, informačným systémom EK SFC2007 a monitorovacími systémami okolitých krajín pre programy cezhraničnej spolupráce. Portál ITMS II je v produktívnej prevádzke od 10. 4. 2008. Nachádza sa v demilitarizovanej zóne DataCentra a so systémom ITMS II Core je bezpečne offline prepojený pomocou File exchangera. K 31. 12. 2008 bol v prevádzke ITMS II Portál verzia 2.1.
	V súvislosti so zapájaním sa nových orgánov do procesu čerpania prostriedkov zo ŠF a KF pre nové programové obdobie 2007 – 2013 boli tieto postupne pripájané do KTI. V rámci zvýšenia komfortu užívateľov pri práci s aplikáciami v rámci KTI sa uskutočnila migrácia na nové terminálové servery a zároveň bola užívateľom nainštalovaná nová, vyššia verzia Citrix klienta. Na základe žiadostí o prístup boli novým užívateľom zriaďované prístupy do ITMS II Core (do produkčného aj školiaceho systému) a prideľované užívateľské role orgánu. K 31. 12. 2008 bolo v systéme ITMS II Core 1680 aktívnych užívateľov.
	Užívateľom ITMS II Portál boli aktivované užívateľské kontá a zasielané GRID karty na základe žiadostí o aktiváciu užívateľského konta portál. K 31. 12. 2008 bolo aktivovaných 760 užívateľských kont.
	DataCentrum zabezpečuje počas celého času prevádzky systému ITMS II Core, ITMS II Portál a ISUF pomoc užívateľom pri práci s aplikáciami. V rámci 1. a 2. úrovne podpory sa riešia všetky problémy užívateľov, ktoré sú zaznamenávané prostredníctvom ServiceDesku a e-mailov.
	Počas celého času prevádzky ITMS II boli dodržiavané všetky bezpečnostné opatrenia, vyplývajúce z požiadaviek na bezpečnosť systému.

5.2	Stav v oblasti informačných systémov certifikačného orgánu

	Od 4. 2. 2008 je v produktívnej prevádzke nasadené nastavenie účtovného systému ISUF, ktorého súčasťou sú postupy účtovania a procesy finančného riadenia pre programové obdobie 2007 – 2013 vrátane statických a dynamických výstupných zostáv.
	V období druhej polovice roku 2008 boli v príprave systému ISUF na zavedenie meny euro splnené základné predpoklady a vykonané všetky relevantné kroky pre zabezpečenie priebehu realizácie úspešnej konverzie, ukončené integračnými testmi, vykonanými v dňoch 10. 12. 2008, 12. 12. 2008, 17. 12. 2008. V súvislosti s potrebou zabezpečiť efektívny proces prechodu rozpočtových rokov 2008/2009 a bezproblémovú konverziu meny Sk na menu euro, bolo 16. 9. 2008 vydané usmernenie k postupu financovania projektov ŠF, KF a Európskeho fondu pre rybné hospodárstvo v rámci programového obdobia 2004 – 2006 a programového obdobia  2007 – 2013.
	Pripravenosť systému ISUF na vyhotovenie ročnej účtovnej závierky v súlade s opatrením MF SR č. MF/25755/2007 – 31, ktorým sa ustanovujú podrobnosti o usporiadaní, označovaní a obsahovom vymedzení položiek individuálnej účtovnej závierky, termíny a miesto predkladania účtovnej závierky pre rozpočtové organizácie, príspevkové organizácie, štátne fondy, obce a vyššie územné celky je základným predpokladom predloženia účtovnej závierky za rok 2008.

6. 	Stav v oblasti informovania a publicity 

6.1	Komunikačný plán OP TP pre NSRR

	V súlade s nariadením Komisie (ES) č. 1828/2006 čl. 3 bolo úlohou RO OP TP predložiť EK komunikačný plán (ďalej len „KoP“) do 4 mesiacov od dátumu prijatia operačného programu.
	KoP OP TP pre NSRR na roky 2007 – 2013  bol vypracovaný a predložený EK 24. 1. 2008 prostredníctvom systému SFC2007. EK po preskúmaní zlučiteľnosti KoP zaslala CKO pripomienky k návrhu uvedeného materiálu dňa 19. 3. 2008.  V zmysle uvedeného nariadenia čl. 3, CKO v spolupráci s RO OP TP zaslal EK prepracovaný KoP OP TP pre NSRR dňa 19. 5. 2008 a tá ho následne 14. 7. 2008 prijala. 
	Na programové obdobie 2007 – 2013 bol vypracovaný jeden KoP OP TP pre úroveň NSRR. Na jeho realizácii sa podieľajú CKO, RO OP TP, ostatné RO (prostredníctvom manažérov pre publicitu), taktiež regionálne rozvojové agentúry zapojené do Integrovanej informačnej siete regionálnych informačných centier, prípadne ďalšie subjekty.
	V rámci KoP OP TP pre NSRR je stanovený globálny cieľ, ktorý je rozpracovaný v špecifických cieľoch, pokrývajúcich všetky roviny komunikácie a v informačných prioritách, ktoré rozvíjajú jednotlivé špecifické ciele a sú k nim hierarchicky priradené. 
	KoP OP TP pre NSRR t. j. rámcová komunikačná stratégia pre úroveň NSRR je ďalej rozpracovaná a upresňovaná v ročných operatívnych plánoch realizácie komunikačných a propagačných aktivít v programovom období 2007 – 2013 na jednotlivé roky, ktoré majú obsahovať detailné informácie o plánovaných informačných a propagačných aktivitách vrátane vyčíslenia príslušných monitorovacích indikátorov a rozpočtov, čím sa prispeje k efektívnemu využívaniu pomoci zo ŠF a KF.

6.2 	Organizácia zasadnutí Národného monitorovacieho výboru, odborných konferencií, školení a seminárov

a)	Národná konferencia „Národný strategický referenčný rámec SR v programovom období 2007 – 2013 
	Národná konferencia s názvom „Národný strategický referenčný rámec SR v programovom období 2007 – 2013“ bola MVRR SR ako CKO a RO OP TP organizovaná dňa 11. 10. 2007 v Bratislave pre 300 účastníkov. Cieľom konferencie, ktorá bola zorganizovaná na najvyššej úrovni, bolo predstaviť odbornej verejnosti NSRR na roky           2007 – 2013, jednotlivé operačné programy, horizontálne priority a možnosti, ktoré ponúka nové programové obdobie 2007 – 2013 pri využívaní prostriedkov ŠF a KF. K národnej konferencii a témam rozoberaným v rámci jej programu bola zorganizovaná aj tlačová konferencia ministra výstavby a regionálneho rozvoja SR Mariana Januška s riaditeľom DG Regio EK José Palma Andrésom, na ktorej boli novinárom zodpovedané otázky z prezentovanej problematiky.

b)	Regionálne konferencie „Národný strategický referenčný rámec SR 
v programovom období 2007 – 2013“
Na národnú konferenciu k NSRR nadviazala sieť regionálnych konferencií v jednotlivých samosprávnych krajoch, organizovaných MVRR SR ako CKO v programovom období 2007 – 2013 pod záštitou ministra výstavby a regionálneho rozvoja SR. Konferencia bola organizovaná celkovo pre 2000 účastníkov (250 účastníkov v každom krajskom meste). Hlavným mottom konferencií bolo sústrediť na jednom mieste všetky subjekty, ktoré budú zainteresované do implementácie NSRR a všetkých 11 operačných programov a priblížiť tak odbornej verejnosti možnosti, ktoré ponúka nové programové obdobie 2007 – 2013 pri využívaní prostriedkov ŠF a KF. 

c)	Národná konferencia „Kohézna politika EÚ a Slovensko“
V nadväznosti na návštevu eurokomisárky pre regionálny rozvoj Danuty Hübnerovej zorganizovalo MVRR SR ako CKO národnú konferenciu s názvom „Kohézna politika EÚ a Slovensko“. Cieľom konferencie, ktorá sa konala dňa 25. 10. 2007 v Košiciach bolo na najvyššej úrovni zdôrazniť význam kohéznej politiky Európskej únie a priblížiť jej ciele do budúcnosti. Konferencia poskytla priestor aj na prezentovanie priorít SR v oblasti podpory regionálneho rozvoja, pričom v rámci konferencie sa uskutočnili aj slávnostné akty podpisu schválenia OP TP, OP IS a OP D. 

d)	Zasadnutia Národného monitorovacieho výboru pre Národný strategický referenčný rámec
	V roku 2008 zorganizoval CKO celkovo 2 zasadnutia Národného monitorovacieho výboru pre NSRR, ktorý bol zriadený s cieľom monitorovania implementácie NSRR pre obdobie 2007 – 2013. Hlavnou úlohou výboru je pravidelné sledovanie a vyhodnocovanie realizácie NSRR pre obdobie 2007 – 2013 a kontrola  kvality a účinnosti vykonávania činností spojených s poskytovaním pomoci z fondov ES.
1. zasadnutie, ktoré sa konalo 20. 5. 2008, bolo zamerané na prezentáciu 3 tematických oblastí. V prvej časti bol prezentovaný najmä aktuálny stav v oblasti vyhlasovania výziev, stav v oblasti veľkých projektov a spolupráci v rámci iniciatívy JASPERS, ako aj stav v implementácii horizontálnych priorít NSRR. Druhá časť bola zameraná na Systém riadenia ŠF a KF na programové obdobie 2007 – 2013, ako aj na úlohy MVRR SR ako CKO. V tretej časti bol zo strany MF SR prezentovaný Systém finančného riadenia ŠF a KF na programové obdobie 2007 – 2013, systém kontroly a auditu pre programové obdobie 2007 – 2013, ako aj stratégia auditu súladu a stav v tejto oblasti.
	Cieľom 2. zasadnutia NMV pre NSRR, ktoré sa konalo 4. 12. 2008, bolo prediskutovať  a schváliť výročnú správu o vykonávaní NSRR za rok 2007. Na zasadnutí boli taktiež prezentované nasledovné oblasti súvisiace s implementáciou ŠF a KF – stav vyhlasovania výziev, stav príprav ITMS II, koordinácia CKO, hodnotenie CKO a publicita CKO. Zároveň bol prezentovaný aktuálny stav implementácie horizontálnych priorít NSRR, ako aj stav v oblasti administratívnych kapacít subjektov zapojených do implementácie ŠF a KF programového obdobia 2007 – 2013. Zo strany MF SR boli poskytnuté informácie o stave finančného čerpania programov. 
	Zástupcovia EK v závere obidvoch zasadnutí ocenili ich organizáciu a vyzdvihli kvalitu a množstvo informácií obsiahnutých v podkladových materiáloch.

e)	Výročné stretnutie („Annual meeting“) so zástupcami EK
Dňa 3. 12. 2008 zorganizoval CKO výročné stretnutie zástupcov EK s predstaviteľmi CKO, CO, OA, RO a koordinátorov HP. V rámci programového obdobia 2007 – 2013 boli prerokované nasledovné oblasti – výročné správy (odporúčania do budúcnosti), monitorovanie programového obdobia 2007 – 2013, posudzovanie vplyvov na životné prostredie vo vzťahu k legislatíve SR, komunikačné plány operačných programov, implementácia inovatívneho finančného nástroja JEREMIE, implementácia horizontálnych priorít NSRR, ako aj dosahy finančnej krízy na Slovensko. V rámci programového obdobia 2004 – 2006 bola prediskutovaná oblasť auditov, finančných korekcií a možnosť predĺženia obdobia oprávnenosti výdavkov do 30. 6. 2009 vrátane rámcového postupu pre predloženie žiadosti o predĺženie obdobia oprávnenosti výdavkov zo strany členského štátu. 

f)	Konferencia „Programové obdobie 2007 – 2013 pre rozvoj regiónov“
	V rámci sprievodného programu siedmeho ročníka výstavy regionálnych príležitostí a regionálneho rozvoja FOR REGION 2008 dňa 24. 4. 2008 v Banskej Bystrici organizoval CKO konferenciu „Programové obdobie 2007 – 2013 pre rozvoj regiónov“. Program konferencie bol určený pre 150 účastníkov z radov odbornej verejnosti, zástupcov vyšších územných celkov, primátorov miest a starostov obcí, zástupcov regionálnych rozvojových agentúr a euroregionálnych združení a pre ďalších odborníkov v oblasti regionálneho rozvoja.

g)	Školenie „Zásady implementácie prostriedkov fondov EÚ v programovom období 2007 – 2013
	Školenie „Zásady implementácie prostriedkov fondov EÚ v programovom období        2007 – 2013“ organizoval CKO v Terchovej v dňoch 6. – 7. 11. 2008. Na školení sa zúčastnilo 252 zástupcov euroregionálnych združení a zástupcov regionálnych rozvojových agentúr, ktoré sú zapojené do Integrovanej siete regionálnych rozvojových agentúr. Na školení sa preberali nasledovné aktuálne témy: rozpočtové pravidlá hospodárenia s verejnými prostriedkami, doterajšie poznatky z následnej finančnej kontroly vykonávanej  v uplynulom období, ROP – aktuálne výzvy a nedostatky pri predkladaní žiadosti o NFP, operačné programy cezhraničnej spolupráce, Európske zoskupenie územnej spolupráce – zákon č. 90/2008 Z. z., aplikovanie účtovných pravidiel pri využívaní verejných prostriedkov. Odborné prednášky zabezpečili školitelia z MVRR SR a MF SR.  

6.3	Informačný portál o ŠF a KF v programovom období 2007 – 2013 www.nsrr.sk
	
	Dňa 25. septembra 2007 bol spustený informačný portál www.nsrr.sk. Informačný portál www.nsrr.sk je hlavným a spoločným informačným nástrojom CKO a RO, ktorý poskytuje základné informácie o ŠF a KF širokej verejnosti, potenciálnym žiadateľom o NFP, žiadateľom o NFP a prijímateľom. Informačný portál bude medializovaný CKO a RO pomocou ostatných komunikačných opatrení. Dôležitá je aktuálnosť, komplexnosť a prehľadnosť informácií. Za fungovanie informačného portálu je zodpovedný CKO, RO a SORO poskytujú aktívnu súčinnosť. Na obsahovej náplni portálu sa podieľa každý člen pracovnej skupiny pre publicitu formou zasielania podkladov a informácií za konkrétny OP. 
	V súvislosti so spustením nového informačného portálu bola zriadená aj e-mailová adresa cko@build.gov.sk, na ktorej CKO v rámci Informačného centra Štrukturálne fondy pre Slovensko prijíma otázky širokej verejnosti, týkajúce sa ŠF a KF a odpovedá na ne v zmysle zákona č. 211/2000 Z. z. o slobodnom prístupe k informáciám. V rámci zabezpečovania komplexnej informovanosti funguje tiež emailová adresa strukturalnefondy@build.gov.sk, ktorá bola využívaná aj v programovom období          2004 – 2006. 

6.4	Vydávanie informačných publikácií

	V rámci zabezpečovania komplexnej informovanosti širokej verejnosti o pomoci EÚ poskytovanej Slovensku prostredníctvom implementácie projektov podporených z finančných prostriedkov ŠF a KF boli CKO vydané nasledovné informačné publikácie:
•	Zborník prezentácií z národnej konferencie „Národný strategický referenčný rámec SR v programovom období 2007 – 2013“ – náklad 300 ks. Publikácia bola určená účastníkom konferencie – zástupcom jednotlivých orgánov implementujúcich pomoc zo ŠF a KF,
•	Národný strategický referenčný rámec SR na roky 2007 – 2013 – náklad 2450 ks. Publikácia bola určená širokej odbornej a laickej verejnosti,
•	Zborníky prezentácií z 8 regionálnych konferencií „ NSRR SR v programovom období 2007 – 2013“ – 8 zborníkov á 250 ks t. j. náklad celkom 2000 ks. Zborníky boli určené účastníkom konferencií z radov širokej odbornej a laickej verejnosti,
•	Zborník prezentácií z konferencie „Kohézna politika EÚ a Slovensko“ – náklad 150 ks. Zborník bol určený účastníkom konferencie z radov odbornej verejnosti,
•	Zborník prezentácií z konferencie „Programové obdobie 2007 – 2013 pre rozvoj regiónov“ – náklad 150 ks. Zborník bol určený účastníkom konferencie z radov širokej odbornej a laickej verejnosti,
•	Zborník prezentácií z 1. zasadnutia NMV pre NSRR – náklad 80 ks,
•	Zborník prezentácií z 2. zasadnutia NMV pre NSRR – náklad 80 ks. Uvedené zborníky boli určené členom a pozorovateľom NMV,
•	Informačná krátka brožúra „Národný strategický referenčný rámec SR v programovom období 2007 – 2013“ – náklad 1500 ks,
•	Informačná brožúra „Skúsenosti minulosti pre rozvoj budúcnosti I.“ – náklad 3000 ks,
•	Eurokompas č. 3/2008, Eurokompas č. 4/2008 – náklad 6000 ks. Vyššie uvedené informačné brožúry a časopis Eurokompas boli určené širokej odbornej a laickej verejnosti.

6.5	Iniciačná mediálna kampaň

	V súlade s čl. 7 nariadenia EK č. 1828/2006 v roku 2008 hlavnú komunikačnú aktivitu predstavovala iniciačná mediálna kampaň. Táto bola realizovaná v mesiacoch marec – apríl 2008 a predstavovala prvú ucelenú informačno–propagačnú komunikačnú aktivitu v roku 2008, ktorá uvádzala NSRR a operačné programy do povedomia širokej verejnosti. Kampaň bola orientovaná na všetky cieľové skupiny a jej cieľom bolo šíriť všeobecné informácie o existencii, zameraní, prínosoch, potenciálnych žiadateľoch o NFP, čím sa podporil všeobecný záujem o konkrétnejšie informácie, a tiež zvýšilo povedomie o kohéznej politike EÚ na Slovensku. 
	V rámci kampane boli vyrobené TV a rozhlasový spot, ktoré boli následne vysielané v celoštátnych i regionálnych médiách. TV spot bol odvysielaný v 5 celoštátnych TV s počtom opakovaní 79 a 1 regionálnej s počtom opakovaní 28 t. j. celkom s počtom opakovaní 107. Rozhlasový spot bol odvysielaný v 3 celoplošných rádiách s počtom opakovaní 168. Zároveň kampaň prebiehala aj v tlačených médiách, kde bolo realizovaných 31 uverejnení inzerátov v 6 celoplošných tlačených médiách a 130 uverejnení inzerátov v 26 regionálnych tlačených médiách. V uvedenom termíne kampaň prebiehala aj prostredníctvom 490 zobrazení na bilboardoch rozmiesnených na celom území Slovenska a taktiež na internete prostredníctvom banerov na 8 web stránkach s videním 578 779-krát, 26 PR článkov na 4 web stránkach a prostredníctvom odkazov v mailing liste 2 web stránok o počte 13 000.

7. 	Zoznam skratiek

CKO	centrálny koordinačný orgán
CO	certifikačný orgán
CVH	Centrálny výbor pre hodnotenie
EK	Európska komisia
ERDF	Európsky fond regionálneho rozvoja
ESF	Európsky sociálny fond
HP IS	horizontálna priorita Informačná spoločnosť
HP MRK	horizontálna priorita Marginalizované rómske komunity
HP RP	horizontálna priorita Rovnosť príležitostí
HP TUR	horizontálna priorita Trvalo udržateľný rozvoj
ISUF	Informačný systém účtovnictva fondov
KF	Kohézny fond
KoP 	Komunikačný plán
KTI	Komunikačno–technologická infraštruktúra Datacentra
LSKxP	Lokálna stratégia komplexného prístupu
MF SR	Ministerstvo financií SR
MV	monitorovací výbor
MVRR SR	Ministerstvo výstavby a regionálneho rozvoja SR
NFP	nenávratný finančný príspevok
NSRR	Národný strategický referenčný rámec
OA	orgán auditu
OP BK	operačný program Bratislavský kraj
OP D	operačný program Doprava
OP IS	operačný program Informatizácia spoločnosti
OP KaHR	operačný program Konkurencieschopnosť a hospodársky rast
OP TP	operačný program Technická pomoc
OP V 	operačný program Vzdelávanie
OP VaV	operačný program Výskum a vývoj
OP Z 	operačný program Zdravotníctvo
OP ZaSI	operačný program Zamestnanosť a sociálna inklúzia
OP ŽP	operačný program Životné prostredie
PJ	platobná jednotka
RIS	Rozpočtový informačný systém
RO	riadiaci orgán
ROP	regionálny operačný program
SORO	sprostredkovateľský orgán pod riadiacim orgánom
SŽP	súhrnná žiadosť o platbu
ŠF	štrukturálne fondy
ÚV SR	Úrad vlády SR
WF	workflow – schéma pracovných postupov

8. 	Zoznam príloh

Príloha č. 1	Zoznam usmernení vydaných certifikačným orgánom pre programové obdobie 2007 – 2013
Príloha č. 2	Stav vyhlasovania výziev k 31. 12. 2008 
Príloha č. 3	Indikatívny harmonogram výziev na podávanie žiadostí o nenávratný finančný príspevok za operačné programy Národného strategického referenčného rámca pre rok 2009 
Príloha č. 4	Stav kontrahovania podľa operačných programov a priorít k 28. 12. 2008
Príloha č. 5	Čerpanie štrukturálnych fondov a Kohézneho fondu programového obdobia 2007 - 2013 (Cieľ 1 a 2) k 31. 12. 2008 v EUR
Príloha č. 6	Overovanie verejného obstarávania na finančné prostriedky z technickej pomoci operačných programov
Príloha č. 7: 	Štatistické údaje týkajúce sa informačného portálu www.nsrr.sk a činnosti informačného centra Štrukturálne fondy pre Slovensko 
Príloha č. 8: 	Zoznam médií zabezpečujúcich iniciačnú mediálnu kampaň